
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 159 

30 Νοεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εσωτερικός Κανονισμός της γυναικείας Κοινοβιακής 
Ιερός Μονής Κοιμήσεως Θεοτόκου Καλαμιού Ναυ¬ 
τιλίας, της Ιερός Μητροπόλεως Αργολίδος, δημο- 

σιευθέντα εις τό Περιοδικόν ΕΚΚΛΗΣΙΑ. 1 

Εσωτερικός Κανονισμός της Κοινοβιακής Ιερός Μο¬ 
νής Όσιου Θεοδοσίου του Νέου του Ιαματικού, 
τής Ιερός Μητροπόλεως Αργολίδος. 2 


ΑΠΟΦΑΣΕΙ Σ 

(ΐ) 

Αριθμ. απόφ. 4341/2421/9.11.1999 
Εσωτερικός Κανονισμός της γυναικείας Κοινοβιακής 
Ιερός Μονής Κοιμήσεως Θεοτόκου Καλαμιού Ναυ- 
πλίας, της Ιερός Μητροπόλεως Αργολίδος, δημοσι- 
ευθέντα εις τό Περιοδικόν ΕΚΚΛΗΣΙΑ.* 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις του άρθρου 39 παρ. 4 του Ν. 590/1977 
«Περί καταστατικού Χάρτου της Εκκλησίας της Ελλά¬ 
δος», όπως έχει συμπληρωθεί διά του άρθρου 51 παρ. 3 
του Ν. 4301/2014, 

2. τάς διατάξεις του Κανονισμού 39/1972 «Περί των 
εν Ελλάδι Ιερών Μονών και Ησυχαστηρίων» (ΦΕΚ 103/ 
τ.Α730.6.1972), 

3. την υπ’ αριθμ. 1019/19.8.1999 πρότασιν του Σεβασμιω- 
τάτου Μητροπολίτου Αργολίδος Ιακώβου, και 

4. την από 4.11.1999 Απόφασιν της Διαρκούς Ιερός Συ¬ 
νόδου, αποφασίζει: 

Εγκρίνει τον Εσωτερικόν Κανονισμόν της Γυναικείας 
Κοινοβιακής Ιερός Μονής Κοιμήσεως Θεοτόκου Καλα¬ 
μιού Ναυπλίας, της Ιερός Μητροπόλεως Αργολίγος, 
έχοντα ούτω: 

ΙΕΡΑ ΜΗΤΡΟΠΟΛΙΣ ΑΡΓΟΛΙΔΟΣ 

Εσωτερικός Κανονισμός 
της Ιερός Γ υναικείας Κοινοβιακής 
Μονής Κοιμήσεως Θεοτόκου Καλαμιού 

Εις το Όνομα του Πατρός και του Υιού και του Αγίου 

* Δημοσιεύεται σύμφωνα με την παρ. 1, άρθρο 27 του Ν. 4301/2014 


Πνεύματος της Αγίας και Ομοουσίου και Ζωοποιού και 
Αδιαιρέτου Τριάδος. 

Συμφώνως προς το άρθρον 39 παρ. 4 του Ν. 590/1977 
«Περί καταστατικού Χάρτου της Εκκλησίας της Ελλά¬ 
δος», τους Ιερούς Κανόνας, τας ιερός Παραδόσεις και 
τους Νόμους του Κράτους, προβαίνομεν εις την σύντα¬ 
ξιν του παρόντος Εσωτερικού Κανονισμού της Ιερός 
Κοινοβιακής Μονής Κοιμήσεως Θεοτόκου Καλαμιού της 
Ιερός Μητροπόλεως Αργολίδος διέποντος τα της προα¬ 
γωγής του πνευματικού βίου των εν αυτή ενασκουμένων 
Μοναχών και τα της διοικήσεως αυτής. 

ΚΕΦΑΛΑΙΟΝ Α' 

Αρθρον1 

Η Ιερά Μονή Κοιμήσεως Θεοτόκου Καλαμιού Ναυπλί¬ 
ας, ανεσυστάθη δια του υπ’ αριθμ. 568/1974 Π.δ. δημο- 
σιευθέντος εις το υπ’ αριθμ. 229/2481974 Φ.Ε.Κ., τ.Α', ως 
Γυναικεία. Ο τίτλος δε «Καλάμι» αναγράφεται εις την 
κτιτορικήν επιγραφήν του Καθολικού της Παλαιός Αν- 
δρώας Ιερός Μονής Καλαμιού, του οποίου η ιστόρησις 
επερατώθη το 1616 επί ηγουμενείας Δαβίδ μοναχού, 
διελύθη δε ως τοιαύτη συμφώνως προς το Β.Δ. της 
Αντιβασιλείας την 25ην Σεπτεμβρίου ή 7ην Οκτωβρίου 
του 1833. 

Αρθρον 2 

Σκοπός της Ιερός Μονής είναι ο αγιασμός και η εν Χρι¬ 
στώ τελείωσις των αδελφών αυτής μέσω της ακριβούς 
μοναχικής πολιτείας, κατά το υπόδειγμα της διδασκα¬ 
λίας των αγίων και Θεοφόρων Πατέρων της Ανατολικής 
Ορθοδόξου Εκκλησίας και της όσιας βιοτής αυτών. 

Αρθρον 3 
Ο Επίσκοπος 

Ο Επίσκοπος, το ορατόν σημείον της οργανικής ενό- 
τητος της Εκκλησίας του Χριστού, εις τον οποίον η 
Αδελφότης οφείλει να αποδίδη την προς το αξίωμα 
αυτού αρμόζουσαν τιμήν και τον προσήκοντα σεβασμόν, 
έχει συμφώνως τοις ιεροίς Κανόσι και τω Καταστατικώ 
Χάρτη της Εκκλησίας της Ελλάδος, τας κάτωθι δικαιο¬ 
δοσίας: 

α) Μνημονεύεται εν πάσαις ταις ιεραίς ακολουθίαις της 
Ιερός Μονής συμφώνως τη κανονική εν τη Εκκλησία τάξει. 

β) Εγκαθιδρύει την υπό της Αδελφότητος εκλεγείσαν 
Ηγουμένην. 

γ) Επικυροί την εκλογήν του Ηγουμενοσυμβουλίου, 
δ) Εγκρίνει και τελεί τας κουράς των αδελφών απο- 
φάσει του Ηγουμενοσυμβουλίου. 

ε) Ελέγχει την νομιμότητα της οικονομικής διαχειρί- 
σεως της Ιερός Μονής. 

στ) Διορίζει προτάσει της αδελφότητος τον Πνευμα¬ 
τικόν της Μονής και τον Εφημέριον. 

ζ) Χορηγεί άδειαν πέραν των πέντε ημερών εις την 
Ηγουμένην δί απουσίαν εκ της Ιερός Μονής. 

η) Χορηγεί άδειαν δια την εκτός ορίων της Ιερός Μη- 
τροπόλεως απουσίαν των Μοναχών άνω των 20 ημερών. 

θ) Τη προτάσει του Ηγουμενοσυμβουλίου ασκεί πει¬ 
θαρχικόν έλεγχον εις τας τυχόν παρεκτρεπομένας 
αδελφός. 

ΚΕΦΑΛΑΙΩΝ Β' 

Αρθρον 4 

Όργανα διοικήσεως της Μονής είναι: 

1) Η Ηγουμένη, 

2) Το Ηγουμενοσυμβούλιον, 

3) Η Σύναξις της Αδελφότητος. 

Αρθρον 5 
Η Ηγουμένη 

Η Ηγουμένη είναι η Πνευματική Μήτηρ της Αδελφότη¬ 
τος, η κεφαλή του σώματος του Κοινοβίου. 

Η Ηγουμένη κατ’ εξοχήν εκφράζει το ορθόδοξον ήθος 
και δόγμα και τηρεί απαρεγκλίτως τα Μοναχικά θέσμια 
και Παραδόσεις, θυσιάζουσα δί αυτός και αυτήν ακόμη 
την ζωήν της. 

Η Ηγουμένη εν τη ασκήσει των λεπτών καθηκόντων 
της, θα εφαρμόζη την προτροπήν του Αποστόλου Παύ¬ 
λου «Ελεγξον, επιτίμισον, παρακάλεσον». 

Οφείλει να είναι το αρχέτυπον των Αδελφών, δέον να 
συγκεντρώνη τας θεμελιώδεις αρετάς της αγάπης, της 
μακροθυμίας, της πραότητος, της διακρίσεως και της 
χριστομιμήτου ταπεινώσεως, ώστε δί αυτών να αναπαύ- 
ση τας καρδίας των υτοτακτικών της και ως δυνατόν 
να βαστάζη τα ασθενήματα των αδυνάτων. 

Το έργον της Ηγουμένης, είναι λίαν επίπονον και ευ- 
θυνοφόρον. «Μη νομιζέτωσαν ανέσεως και απολαύσεως 
είναι πρόφασιν το πράγμα, πάντων γαρ επιπονώτερον 
το άρχειν ψυχών». Αγ. Νείλου Λ. Ασκητικός. 

I. Καθήκοντα και δικαιοδοσίαι Ηγουμένης 
α) Προΐσταται του Ηγουμενοσυμβουλίου και των Συ¬ 
νάξεων της Αδελφότητος. 

β) Προΐσταται των Ιερών ακολουθιών και της Τρα- 
πέζης. 

γ) Κατανέμει τα διακονήματα των αδελφών, 
δ) Προτείνει εις το Ηγουμενοσυμβούλιον την πρόσλη- 
ψιν δοκίμων και την ρασοφορίαν, η κουράν εις Μεγα- 
λοσχήμους των ωρίμων προς τούτο, ωσαύτως και την 
αποπομπήν δοκίμου τινός ούσης ακαταλλήλου δια την 
Μοναχικήν ζωήν. 

ε) Εκπροσωπεί την Ιερόν Μονήν ενώπιον παντός εν 
γένει φυσικού και νομικού προσώπου. 

στ) Παρέχει εις τας αδελφός ολιγοήμερον άδειαν 
απουσίας εκ της Ιερός Μονής, πέραν τούτων η άδεια 
παρέχεται υπό του Μητροπολίτου. 

ζ) Υπογράφει παν έγγραφον εξερχόμενον εκ της Μο¬ 
νής ως και τα διπλότυπα εισπράξεων και πληρωμών. 


Τας συμβάσεις υπογράφει μετ’ εξουσιοδότησιν του 
Ηγουμενοσυμβουλίου. 

η) Ορίζει κατά την κρίσιν της μίαν εκ των αδελφών, 
δια να την αντικαθιστά ως προς την διοίκησιν εις περί- 
πτωσιν ασθένειας ή απουσίας της εκ της Μονής. 

II. Εκλογή της Ηγουμένης 

α) Μετά την κένωσιν της θέσεως της Ηγουμένης, ως 
Τοποτηρήτρια αναλαμβάνει αμέσως και αυτοδικαίως η 
αρχαιοτέρα εκ των Μελών του Ηγουμενοσυμβουλίου. 

β) Η εκλογή διεξάγεται το αργότερον δεκαπέντε (15) 
ημέρας μετά την κένωσιν της θέσεως οπότε προαναγ- 
γέλεται εξ ημέρας ενωρίτερον. 

γ) Τα της προετοιμασίας και διεξαγωγής των εκλογών 
εκτελεί η Εφορευτική Επιτροπή, αποτελουμένη εκ της 
τοποτηρητρίας και δύο αδελφών, της αρχαιοτέρας και 
νεωτέρας τη τάξει, η οποία εκτελεί και χρέη γραμμα- 
τέως της Εφορευτικής Επιτροπής. 

δ) Δικαίωμα του εκλέγειν και εκλέγεσθαι έχουν άπα- 
σαι αι μεγαλόσχημοι αδελφοί και ρασοφόροι μετά του¬ 
λάχιστον θετή παραμονήν εις την Μονήν. 

ε) Η Ολομέλεια της Αδελφότητος συνερχομένη προς 
ανάδειξιν Ηγουμένης ευρίσκεται εν απαρτία παρόντων 
των 4/5 των μελών της. 

Μη επιτευχθείσης ταύτης, η εκλογή διεξάγεται μετά 
τριήμερον, παρόντων του ημίσεος, συν μιας των αδελφών. 

στ) Η Εκλογή διενεργείται μετά το πέρας ειδικής προς 
τούτο τελεσθείσης Θείας Λειτουργίας, προηγείται δε 
αγρυπνία και τριήμερος νηστεία. Εν τω Ναώ παραμένουν 
μόνον αι έχουσαι το δικαίωμα του εκλέγειν αδελφοί, 
κλείονται αι θύραι του Ναού και ελέγχεται η απαρτία, 
βάσει του Μοναχολογίου. 

ζ) Η εκλογή διεξάγεται αθορύβως, σεμνώς και ιερο- 
πρεπώς. Εκάστη ψηφοφόρος Μονάζουσα λαμβάνει εν 
ψηφοδέλτιον δακτυλογραφημένον και εσφραγισμένον 
δια της σφραγίδος της Μονής εις το οποίον αναγράφο¬ 
νται τα ονόματα των εχουσών δικαίωμα του εκλέγεσθαι 
αδελφών. Εκάστη ψηφοφόρος, δύναται να επιλέξη δια 
του σημείου του σταυρού μίαν μόνον υποψηφίαν. Τα 
ψηφοδέλτια τοποθετούνται εντός ομοιομόρφων εσφρα- 
γισμένων φακέλων και ρίπτονται εντός ψηφοδόχου. Αι 
αδελφοί υπογράφουν εν ταυτώ και ειδικόν πρωτόκολ- 
λον ψηφοφορίας. 

η) Εάν Μοναχή είναι ασθενής ή καθ’ οιονδήποτε λόγον 
ανίκανος να μετακινηθή δια να ψηφίση, η Εφορευτική 
Επιτροπή, προ της καταμετρήσεως των ψηφοδελτίων, 
μεταβαίνει εις το κελλίον της και εκεί ασκεί το εκλο¬ 
γικόν της δικαίωμα ή η ιδία ή δια της Προέδρου της 
Εφορευτικής Επιτροπής. 

θ) Αδελφή ήτις δΐ οιονδήποτε λόγον, δεν δύναται 
να παραστή εις την εκλογήν ευρισκομένη μακράν της 
Μονής εντός ή εκτός Ελλάδος, δύναται να ψηφίση δΐ 
επιστολής επί συστάσει εις προαποσταλέν εις αυτήν 
ψηφοδέλτιον εσφραγισμένον, το οποίον αποσφραγίζε¬ 
ται ενώπιον της ολομέλειας της Αδελφότητος και θα 
καταμετρηθή εις τα ψηφοδέλτια. 

ι) Μετά το πέρας της εκλογής ανοίγεται η ψηφοδόχος 
και καταμετρούνται τα ψηφοδέλτια υπό της Εφορευτι¬ 
κής Επιτροπής, ενώπιον της Αδελφότητος. 

ια) Ηγουμένη εκλέγεται η λαβούσα το ήμισυ συν ένα 
των εγκύρων ψηφοδελτίων. Εφ’ όσον ουδεμία των υπο¬ 
ψηφίων συνεκέντρωσε το απαιτούμενον ποσοστόν η 
εκλογήν επαναλαμβάνεται άνευ διακοπής. Εις την επα¬ 
ναληπτικήν εκλογήν συμμετέχουν αι δύο λαβούσαι τας 

περισσότερός ψήφους κατά την πρώτην ψηφοφορίαν, 
εκλέγεται δε εκείνη η οποία θα πλειοψηφίση της ετέρας 
έστω και κατά μίαν ψήφον. Εν περιπτώσει ισοψηφίας η 
Ηγουμένη εκλέγεται δια κλήρου. 

ιβ) Η ούτως εκλεγείσα Ηγουμένη ασκεί τα καθήκοντα 
αυτής ισοβίως, τηρουμένων των περί Εκκλησιαστικών 
Δικαστηρίων Διατάξεων. 

ιγ) Μετά το πέρας της εκλογής υπογράφεται το πρα¬ 
κτικόν παρά πασών των παρισταμένων αδελφών και η 
Ηγουμένη αναλαμβάνει εγκύρως την άσκησιν των κα¬ 
θηκόντων αυτής. 

ιδ) Επί παντός απροβλέπτου κατά την όλην διαδικασί¬ 
αν της ψηφοφορίας αποφασίζει τελεσιδίκως κατά την 
στιγμήν εκείνην η Σύναξις της Αδελφότητος. 

ιε) Εντός πενθημέρου υποβάλλεται εις τον Μητροπο¬ 
λίτην το πρακτικόν προς επικύρωσιν. Ο Επίσκοπος προ¬ 
βαίνει περαιτέρω δί ειδικής τελετής εν ημέρα οριζομένη 
υπ’ αυτού εις την εγκαθίδρυσιν της νέας Ηγουμένης. 

III. Χηρεία θέσεως Ηγουμένης 
Η θέσις της Ηγουμένης χηρεύει: 
α) Ένεκα θανάτου. 

β)Ένεκα παραιτήσεως, η οποία γίνεται δεκτή δια πλει- 
οψηφίας των 2/3 της Αδελφότητος, 
γ) Ένεκα παύσεως ώς ακολούθως: 

Εάν συμβή ποτέ η Ηγουμένη να παραχαράττη την 
ακρίβειαν του μοναχικού βίου ή να αθετή τινα εκ των 
διατάξεων του παρόντος Κανονισμού, δεν θα εξανί- 
στανται πάσαι αι αδελφοί, αλλά αι πρεσβύτεραι τη 
τάξει θα υπενθυμίζουν εις αυτήν ηπίως και μετά του 
προσήκοντος σεβασμού το σφάλμα της και θα υποβο¬ 
ηθούν αυτήν εις διόρθωσιν, ουχί άπαξ αλλά πολλάκις. 
Και μόνον εάν τελικώς εμμένη εις το σφάλμα της, το 
Ηγουμενοσυμβούλιον επιλαμβάνεται του θέματος και 
συγκαλεί την Σύναξιν της Αδελφότητος. 

Η Σύναξις συγκαλείται και εν περιπτώσει ανεπαρκείας 
της Ηγουμένης εις την άσκησιν των καθηκόντων της, 
ένεκα βαρείας ασθένειας προκαλούσης ανικανότητα ή 
οιουδήποτε άλλου σοβαρού λόγου, ηθικού ή κανονικού 
παραπτώματος. 

Η απόφασις της Συνάξεως περί τυχόν παύσεως της 
Ηγουμένης λαμβάνεται δια πλειοψηφίας των 2/3 των 
μελών της Αδελφότητος. 

Άρθρον 6 

Το Ηγουμενοσυμβούλιον 

Τα μέλη του Ηγουμενοσυμβουλίου δέον να διακρίνω- 
νται δια τον ένθερμον περί την Μοναχικήν πολιτείαν 
ζήλον, την Ορθόδοξον μοναχικήν σκέψιν, την ακρίβειαν, 
την συνέπειαν περί την μοναχικήν βιοτήν και δια το 
πνεύμα της συνεργασίας. 

I. Συγκρότησις και Εκλογή Ηγουμενοσυμβουλίου 
α) Το Ηγουμενοσυμβούλιον είναι τριμελές μετά της 
Ηγουμένης όταν η Αδελφότης αριθμοί μέχρι 19 αδελφός, 
πενταμελές δε όταν υπερβαίνει τας 20 Μεγαλοσχήμους 
αδελφός. 

β) Τα μέλη εκλέγονται ανά πενταετίαν και είναι επα- 
νεκλέξιμα. 

γ) Ευρίσκεται εν απαρτία όταν παρίστανται επί τριμε¬ 
λούς τα δύο μέλη και επί πενταμελούς τα τρία μέλη του. 

δ) Συνεδριάζει άπαξ του μηνάς και εκτάκτως οσάκις 
αν δεήση. 

ε) Αι αποφάσεις λαμβάνονται κατά πλειοψηφίαν, επί 
ισοψηφίας υπερισχύει η ψήφος της Ηγουμένης. 


στ) Κατά την διάρκειαν των συνεδριάσεων άπαντα τα 
μέλη του Ηγουμενοσυμβουλίου οφείλουν όπως εκφρά¬ 
ζουν ελευθέρως τας απόψεις των, συμπεριφέρωνται 
δε έναντι αλλήλων με απόλυτον σεβασμόν και σεμνο- 
πρέπειαν. Εις περίπτωσιν διαφωνίας αι απόψεις των 
διαφωνουσών καταχωρούνται εις το βιβλίον Πρακτικών 
του Ηγουμενοσυμβουλίου. 

ζ) Αποφασίζει τη προτάσει της Ηγουμένης περί προ- 
σλήψεως ή απομακρύνσεως αδελφής ή κουράς αδελφών. 

η) Συντάσσει τον ετήσιον Προϋπολογισμόν και Απολο¬ 
γισμόν της Ιεράς Μονής και υποβάλλει τούτον εις τον 
οικείον Επίσκοπον προς έγκρισιν της νομιμότητος αυτού. 

θ) Συνάπτει δάνεια, εκμισθώνει ακίνητα ή ανταλάσσει 
αυτά, αποδέχεται ή αποποιείται δωρεάς ή κληρονομιάς, 
αποφασίζει δια την ανέγερσιν νέων κτισμάτων ή δια ου¬ 
σιώδεις επισκευάς κτιρίων, προβαίνει εις αγοραπωλησί¬ 
ας, αναλαμβάνει χρήματα εκ των Τραπεζών και γενικώς 
αποφασίζει περί πάσης υποθέσεως αφορώσης εις την 
Μονήν πλην των περιπτώσεων εκείνων αίτινες ρητώς 
δια του παρόντος υπάγονται εις την αρμοδιότητα της 
Ηγουμένης ή της Γ ενικής Συνάξεως της Αδελφότητος. 

ι) Αποφαίνεται περί της μεταβολής των μη θεμελιω¬ 
δών διατάξεων του παρόντος Κανονισμού. 

ια) Κωλυομένης της Ηγουμένης δι οιονδήποτε λόγον, 
εξουσιοδοτεί Μέλος του δια την εκπροσώπησιν της 
Ιεράς Μονής ενώπιον πάσης εκκλησιαστικής και πολι¬ 
τικής αρχής και παντός εν γένει φυσικού και νομικού 
προσώπου. 

ιβ) Η εκλογή του Ηγουμενοσυμβουλίου διεξάγεται καθ’ 
όν τρόπον και η της Ηγουμένης με τας εξής διαφοράς. 

1) Η σύγκλησις του Ηγουμενοσυμβουλίου προς προσ¬ 
διορισμόν ημέρας εκλογής γίνεται υπό της Ηγουμένης. 

2) Αι Ηγουμενοσύμβουλοι εκλέγονται μεταξύ των 
εχουσών κουράν αδελφών βάσει των Εγκυκλίων της 
Ιεράς Συνόδου της Εκκλησίας της Ελλάδος 405/1945 και 
2362/1983. Επί ισοψηφίας επαναλαμβάνεται πάραυτα η 
εκλογή μόνον μεταξύ των ισοψηφίων. Εάν εκ δευτέρου 
ισοψηφίσουν τίθεται κλήρος. Αι επιλαχούσαι ορίζονται 
ως αναπληρωματικά μέλη του Ηγουμενοσυμβουλίου με 
την αυτήν διάρκειαν θητείας. 

II. Κένωσις θέσεως Ηγουμενοσυμβουλίου 
α) Ένεκα θανάτου, παραιτήσεως η παύσεως. 
β) Μέλος του Ηγουμενοσυμβουλίου παύεται επί δι- 
απράξει κανονικών παραπτωμάτων, όταν απουσιάση 
αδικαιολογήτως επί τρεις Συνάξεις του Ηγουμενοσυμ¬ 
βουλίου ή παρακωλύει καθ’ οιονδήποτε τρόπον την 
λειτουργίαν αυτού. 

γ) Η παύσις μέλους ή η αποδοχή παραιτήσεως απο- 
φασίζεται υπό των Μεγαλοσχήμων τη εισηγήσει του 
Ηγουμενοσυμβουλίου, εγκρινομένης υπό του οικείου 
Μητροπολίτου. 

Άρθρον 7 

Εν τη Ιερά Μονή τηρούνται μερίμνη του 
Ηγουμενοσυμβουλίου τα κάτωθι βιβλία: 

α) Βιβλίον Πρακτικών Ηγουμενοσυμβουλίου 
β) Πρωτόκολλον 
γ) Μοναχολόγιον 
δ) Κτηματολόγιον 
ε) Βιβλίον Ταμείου 

στ) Κατάλογος Αγίων Λειψάνων, Κειμηλίων και Πολυ¬ 
τίμων αντικειμένων 

ζ) Βιβλίον Πρακτικών Γ ενικών Συνάξεων Αδελφότητος 

Άρθρον 8 

Σύναξις της Αδελφότητος 

Συγκαλείται τη προτάσει της Ηγουμένης η της Το- 
ποτηρητρίας, υπό του Ηγουμενοσυμβουλίου. Απαρτίζε¬ 
ται δε εξ απασών των Μεγαλόσχημων και Ρασοφόρων 
αδελφών ενίοτε δε και των δοκίμων άνευ ψήφου. Θε¬ 
ωρείται δε εν απαρτία εφ’ όσον είναι παρόντα τα 2/3 
των μελών της Αδελφότητος. 

Συγκαλείται δε: 

α) δια θέματα δια τα οποία βάσει του Κανονισμού 
είναι αρμοδία 

β) προς ερμηνείαν ασαφών ενδεχομένως διατάξεων 
του Κανονισμού. Εις την περίπτωσιν αυτήν αι αποφάσεις 
λαμβάνονται κατά πλειοψηφίαν, το ήμισυ συν ένα των 
ψήφων των παρόντων και ψηφιζόντων αδελφών. 

γ) προς εκλογήν Ηγουμένης. 

δ) προς ενημέρωσιν των μελών της Αδελφότητος δια 
τα ανατιθέμενα εις εκάστην διακονήματα. 

ε) προς ενημέρωσιν αυτής δί έκτακτα εκκλησιαστικά 
ή εθνικά θέματα. 

στ) εις περίπτωσιν εκτάκτου και λίαν σοβαρού προ¬ 
βλήματος της Ιερός Μονής προκειμένου να ζητηθή συμ¬ 
βουλευτικούς η γνώμη της Αδελφότητος. 

ζ) προς συζήτησιν πνευματικών θεμάτων ή γενικώς 
θεμάτων αφορώντων εις την περαιτέρω πορείαν της 
Ιεράς Μονής και τον πνευματικόν και μοναχικόν καταρ¬ 
τισμόν των αδελφών αυτής. 

η) των Γ ενικών Συνάξεων τηρούνται Πρακτικά. 

ΚΕΦΑΛΑΙΟΝ Γ' 

Το σώμα της Αδελφότητος 

Αρθρον 9 

Εισαγωγή και δοκιμασία αδελφών. 

1) Η συγκαταρίθμησις των προσερχομένων μεταξύ των 
αδελφών της Μονής, γίνεται κατόπιν προσεκτικής δοκι¬ 
μασίας. Εάν η υποψήφια ως δόκιμος δεν είναι γνωστή 
εις την Αδελφότητα, δεν γίνεται ευκόλως και αμέσως 
δεκτή. Είναι υποχρεωμένη να επισκέπτεται συχνά την 
Μονήν και να παραμένη εις αυτήν, να ευρίσκεται εις 
επικοινωνίαν μετά των αδελφών και ιδιαιτέρως μετά 
της Γεροντίασης ενημερώνουσα αυτήν σχετικώς περί 
της ζωής της, οπότε καθίσταται πλέον δυνατή η τήρη- 
σις της πατερικής εντολής, «τον παρελθόντα βίον των 
προσιόντων καταμανθάνειν» (Μ. Βασιλείου Ε.Π.Ε. 8,242). 

2) Ως κατώτατον όριον εισόδου ορίζεται το 18ον έτος 
της ηλικίας ή μικροτέρας τοιαύτης, εφόσον υπάρχει 
συγκατάθεσις γονέων η κηδεμόνων. 

3) Ο χρόνος δοκιμασίας διαρκεί τρία έτη δυνάμενος 
να συντμηθή ή να αυξηθή αναλόγως της πνευματικής 
ωριμότητος της δοκίμου ή εξ άλλων σοβαρών και εκτά¬ 
κτων περιστάσεων. Η υποψήφια λαμβάνει γνώσιν του 
παρόντος Εσωτερικού Κανονισμού και εάν μετά ταύτα 
μένη σταθερά εις την απόφασίν της, εισέρχεται εις 
την Μονήν δια να δοκιμασθή εις παν έργον διακονίας 
επιπόνου και ταπεινωτικής ως και εις τας ιεράς ακολου¬ 
θίας, τας νηστείας και τας στερήσεις, επί τρία συναπτά 
έτη, ως ορίζουν οι Ιεροί Κανόνες και αι Εκκλησιαστικοί 
διατάξεις, προκειμένου να φανερώση τας αρετάς της 
καρτερικότητος, της υπομονής και της ταπεινώσεως 
και με τον σκοπόν να μην αντικρύζωμεν «τας ακρίτους 
και αδοκιμάστους αποταγάς επί πολύ την μοναχικήν 
ευταξίαν λυμαινομένας (Ε' Κανών της ΑΒ Συνόδου). 


4) Η δόκιμος, άμα τη εισόδω της εις την Μονήν, πα- 
ραδίδει άπασαν την κινητήν περιουσίαν της εις την 
Αδελφότητα προς φύλαξιν, εις τρόπον ώστε να παρα- 
λάβη αυτήν άνευ ουδεμίας άλλης απαιτήσεως, εάν προ 
της κουράς της ήθελεν απέλθη ή αποβληθή της Ιεράς 
Μονής, την δε ακίνητον, μέχρι της κουράς της, διαχειρί¬ 
ζεται εν συνεργασία και υποταγή μετά της Ηγουμένης. 

5) Εάν δόκιμος ασθενούσα θανασίμως ζητήση να καρή 
μοναχή είναι δυνατόν τη εγκρίσει του Μητροπολίτου να 
λάβη το Μικρόν Σχήμα εάν διακρίνεται δια την πνευ¬ 
ματικήν της πρόοδον, ειδ’ άλλως γίνεται ρασοφόρος. 

6) Ατομα διανοητικώς η ψυχικώς ασθενή δεν γίνονται 
δεκτά εις την Ιεράν Μονήν ως δόκιμοι. 

Αρθρον 10 
Λατρεία Τράπεζα 

Κέντρον της ζωής των Μοναχών είναι ο Ιερός Ναός το 
«Καθολικόν» της Μονής και αι Μοναχοί δί ουδέν άλλον 
συνήχθησαν επί τω αυτώ ή δια να λατρεύουν δια παντός 
τον Κύριον. «Πάσα γαρ επιμέλεια της εναρέτου ζωής 
προς τον εφ’ εξής αιώνα βλέπει» (Γρ. Νύσσης). 

Το μοναχικόν ήθος είναι αρρήκτως συνδεδεμένον με 
την λατρευτικήν ζωήν. Εν τη λατρεία, η αγωνιζομένη 
μοναχή ενούται μυστικώς μετά του Τριαδικού Θεού, 
δεχομένη συνεχώς την άκτιστον χάριν του Παναγίου 
Πνεύματος. 1) Αι ακολουθίαι δέον όπως αναγινώσκωνται 
και ψάλλωνται ευκρινώς, αι δε αδελφοί φροντίζουν ίνα 
βιώνουν τα νοήματα αυτών μετά του νοός και της καρ¬ 
διάς των ώστε να είναι η λατρεία αυτών «εν Πνεύματι 
και αλήθεια». 2) Τας Ιεράς Ακολουθίας οφείλουν να 
παρακολουθούν άπασαι αι αδελφοί εν ευσήμω περιβο- 
λή, ήτοι φέρουσαι ράσον και κάλυμμα (αι μεγαλόσχη¬ 
μοι και ρασοφόροι αδελφοί) εκτός των λατρευτικών 
εκδηλώσεων των καθιερωμένων υπό της Μοναχικής 
Παραδόσεως κατά τας οποίας αι μεγαλόσχημοι φέρουν 
το Κουκούλιον και το Μέγα Σχήμα. 3) Η αναζήτησις και 
λατρεία της Παναγίας Τριάδος αρχομένη καθ’ ημέραν 
δια του ατομικού κανόνος και της κοινής λατρείας εντός 
του Ναού, συνεχίζεται και εκτός αυτού δια των Χαιρε¬ 
τισμών της Υπεραγίας Θεοτόκου, της Παρακλήσεως 
και της επικλήσεως της μονολογίστου προσευχής εν 
παντί καιρώ και τόπω. 4) Κλίμα αναγκαίον δια την εν 
γένει λατρευτικήν ζωήν και καλλιέργειαν της αδιάλει¬ 
πτου προσευχής αποτελεί η αγιοπρεπής σιωπή και η 
εν τη Μονή επικράτησις πλήρους ησυχίας την οποίαν 
ως εν των σοβαρωτέρων αγωνισμάτων δέον να ασκή 
εκάστη αδελφή. 5) Το ωράριον των ακολουθιών εντός 
του 24ώρου παραλλάσει κατά τας εποχάς του έτους 
και τας εκκλησιαστικός περιόδους, η δε ρύθμισίς του 
είναι έργον και μόνον της Ηγουμένης. 6) Εκτός του 
Ιερού Ναού, η Τράπεζα θεωρείται κατ’ εξοχήν ιερός 
χώρος. Παρακάθηνται πάσαι αι αδελφοί τρώγουσαι εν 
σιωπή πάντα τα παρατιθέμενα μετ’ ευχαριστίας, παρα- 
κολουθούσαι την ανάγνωσιν ήτις καθορίζεται υπό της 
Ηγουμένης και γίνεται εναλλάξ υφ’ όλων των αδελφών. 
Εις την Τράπεζαν τηρούνται πιστώς άπασαι αι παραδε- 
δομέναι και μοναχικοί νηστείαι. 

Άρθρον 11 

Εσωτερική ζωή της Αδελφότητος 

Η Αδελφότης απαρτιζομένη εξ όλων των Μοναχών 
Μεγαλοσχήμων, Ρασοφόρων και Δοκίμων αποτελεί 
πνευματικήν οικογένειαν, με κεφαλήν τον Κύριον ημών 

Ιησούν Χριστόν, υπέρτατον δε νόμον προς τον οποίον 
πρέπει να συμμορφούνται άπαντα τα μέλη αυτής την 
Αγίαν Γραφήν, τους Ιερούς Κανόνας και τας αυθεντι¬ 
κός και ιερός μοναχικός παραδόσεις. Εκάστη αδελφή 
δέον να θεωρή τόσον την Μονήν όσον και το σώμα της 
Αδελφότητος, ως στοιχεία συνδεδεμένα μετ’ αυτής δια 
δεσμών ισοβίων, αθραύστων και αδιαρρήκτων. 

1) Η κοινοβίασις των Αδελφών αποσκοπεί εις την εν 
Χριστώ τελείωσιν εκάστου μέλους αυτής δια της βιώ- 
σεως της αυστηρός μοναχικής ζωής ως την εθέσπισαν 
οι θείοι και άγιοι ημών Πατέρες και επιδιώκει λειτουρ¬ 
γούσα με τοιαύτην ακρίβειαν την εις εν συναρμογήν της, 
ώστε να θεωρήται μία ψυχή εις πολλά σώματα και τα 
πολλά σώματα να φαίνωνται όργανα μιας γνώμης. Δια 
την επιτυχίαν των ως άνω, εκ των ων ουκ άνευ, τυγχάνει 
η εφαρμογή της μακαρίας υπακοής, υπακοής εσωτερι¬ 
κής, βαθείας και αναντιρρήτου, μετά πηγαίου σεβασμού, 
όλης ανεξαιρέτως της αδελφότητος εις την Ηγουμένην. 
2) Πάσα εντολή της Ηγουμένης να εκλαμβάνηται ως 
δοθείσα παρά του Θεού, διο και αι αδελφοί οφείλουν 
να μην αντιτίθενται προς την γνώμην της όταν ορίζη 
τι εξ εκείνων τα οποία συμβάλλουν εις την κοσμιότητα 
και ακρίβειαν της μοναχικής ζωής. Αι αδελφοί οφείλουν 
να απονέμουν τον προσήκοντα προς το αξίωμα της 
Ηγουμένης σεβασμόν και δια της εν γένει συμπεριφοράς 
αυτών να αποβαίνουν «χαρά και στέφανός της». Εις το 
Κοινόβιον πάντα τα θελήματα των Μοναχών «ελευθέρως 
και αυτοβούλως» προσαρμόζονται προς την ευλογίαν 
της Ηγουμένης. 3) Αι αδελφοί οφείλουν να εξαγορεύ- 
ωνται τους λογισμούς των εις την Ηγουμένην. 4) Αι 
αδελφοί δεν περιεργάζονται ουδέ σχολιάζουν μετά 
περιέργειας τας αποφάσεις και την ζωήν της Ηγουμέ¬ 
νης, κατακριτέα επίσης είναι η συνήθεια να απαιτούν 
να έχη η Ηγουμένη μεγάλος και σπανίας αρετάς, οίον 
προορατικόν χάρισμα, απάθειαν η διορατικόν χάρισμα. 
«Μη ζητώμεν προγνώστας μηδέ προβλέπτας, αλλά προ 
πάντων ταπεινόφρονας πάντως και ταις εν ημίν νόσοις 
αρμοδίους εκ τρόπου και καθίσματος» (Κλίμαξ ΛΔ). 5) 
Αι αδελφοί πρέπει να έχουν τελείαν αποταγήν και να 
εκριζούν εκ της καρδίας των παν ίχνος προσκολλήσεως 
εις οιονδήποτε πρόσωπον ή πράγμα εκ του κόσμου. 
Χρώνται δε άπαντα τα εν τη Μονή αντικείμενα η ερ¬ 
γαλεία, εν συνέσει, ακρίβεια και οικονομία ως λόγον 
αποδώσοντες και δια την παραμικράν ζημίαν η αταξίαν. 
6) Αι αδελφοί εις τας μετά των συγγενών των σχέσεις 
δέον να έχωσιν υπ’ όψει το «Πόθος Θεού απέσβεσε 
πόθον γονέων, ο δε λέγων αμφότερα έχειν πεπλάνηκεν 
εαυτόν» (Κλίμαξ ΛΓ), καθώς και το του Αγίου Συμεών 
του Ν. Θεολόγου, «έσθαι δε τω λογισμώ τοιαύτην πλη¬ 
ροφορίαν μετά την εις το Κοινόβιον είσοδον, τεθνάναι 
πάντας, γονείς τε και φίλοι και μόνον ηγείσθαι Πατέρα 
τε και Μητέρα τον Θεόν και τον Προεστώτα». 7) Ουδέν 
υπάρχει ίδιον εν τη Μονή καθ’ ότι είναι άπαντα κοινά. 
8) Εις τας μεταξύ των σχέσεις αι αδελφοί τηρούν με 
σχολαστικότητα την ιεραρχίαν. Αι μικρότεροι υπακού- 
ουν και σέβονται τας μεγαλυτέρας, αι δε μεγαλύτεροι 
αγαπούν και συμπαρίστανται θετικώς εις την πρόοδον 
και πνευματικήν ανάπτυξιν των μικροτέρων. Ποτέ αμαρ¬ 
τία, σφάλμα η απροσεξία μιας αδελφής, δεν πρέπει να 
γίνεται αφορμή εις το να ψυχρανθούν η αγάπη και η 
εκτίμησις των άλλων αδελφών είτε μεγαλυτέρων είτε 
μικροτέρων. 9) Η ενσυνείδητος άσκησις της προς αλλή- 
λας αγάπης εξοβελίζει παντελώς τας κακίας του φθό¬ 


νου, της κρίσεως και του σχολιασμού, της παρρησίας, 
των μερικών εταιρειών, της αντιλογίας, της ιδιορρυθ¬ 
μίας και όσων άλλων διαβιβρώκουν και υποσκάπτουν 
τα θεμέλια του Κοινοβίου. 10) Η μοναχή δια της κουράς 
ελευθερούται παντελώς από οιανδήποτε προσωπικήν 
κτήσιν υλικών πραγμάτων κινητών και ακινήτων. «Μο¬ 
ναχός άυλος, ώσπερ εύστολος οδοιπόρος». 11) Γενικώς 
αι αδελφοί, πρέπει να αγαπούν την συχνήν χρήσιν των 
εκφράσεων «συγχώρησον, ευλόγησον, ευλογείτε, να εί¬ 
ναι ευλογημένον». Οι ασκητικοί Πατέρες γράφουν ότι το 
ευλόγησον, είναι η ευγένεια των Μοναχών. Επίσης να 
ζητούν ευλογίαν και δια τα πλέον μικρά και ασήμαντα 
πράγματα. Μέγα το εκ τούτου κέρδος, διότι αυτό δει¬ 
κνύει ταπείνωσιν, η δε ταπείνωσις εφελκύει πλούσιον 
το έλεος του Κυρίου. 12) Η ενδυμασία των αδελφών 
καθώς και η υπόδησις αυτών, είναι ομοιόμορφος και 
απλή, αποκλεισμένης της χρήσεως πολυτελών ειδών. Η 
μοναχή πρέπει να είναι απέριττος και ταπεινή εις την 
όλην εμφάνισιν, διότι «ευκόσμησις σώματος, ψυχής εστι 
καταστροφή». 13) Τα κελλία των Μοναχών, δέον να είναι 
απέριττα, δίδοντα την εικόνα Ιερού Ναού πάντοτε κα¬ 
θαρά και τακτικά, διότι αποτελούν τον ιδιαίτερον χώρον 
προσευχής, ασκήσεως, περισυλλογής και πνευματικής 
μελέτης. 14) Ο χώρος όπου βρίσκονται τα κελλία των 
Μοναχών, θεωρείται ιερός και ως εκ τούτου παραμένει 
άβατος, απαγορευομένης αυστηρώς της προσεγγίσε- 
ως κοσμικών. 15) Εις τας αδελφός απαγορεύεται να 
εισέρχωνται η μία εις το κελλίον της άλλης, καθώς και 
εις το της Ηγουμένης κελλίον, παρεκτός ασθένειας, 
προς περιποίησιν της αδελφής και κατόπιν ευλογίας της 
Ηγουμένης. 16) Επειδή ως λέγει ο Αγ. Θεόδωρος ο Στου- 
δίτης «ούτος ο βίος άριστος, ούτως τον Χριστόν μέσον 
υμών σχοίητε πη μεν εργαζόμενοι, πη δε προσευχόμενοι, 
εκάστη αδελφή οφείλει να γνωρίζη ότι η διακονία της, 
αποτελεί αρετής σπούδασμα» και δια τούτο πρέπει να 
εκτελή και τα ευτελέστερα των έργων, όχι ως αγγαρεί¬ 
ας, μετά δυσφορίας, αλλά μετά σπουδής, προθυμίας και 
ζήλου άνευ γογγυσμού. Ο,τι πράττει το πράττει δια τον 
Θεόν και δια την Υπεραγίαν Μητέρα Του, εις τον Οίκον 
της οποίας ζη, διαιτάται, ασκείται και πραγματοποιεί 
τας πευματικάς αναβάσεις της. 17) Ουδέν διακόνημα 
είναι ισόβιον ή αναπόσπαστον. 18) Αρνησις αδελφής εις 
εκτέλεσιν διακονήματος σημαίνει ανυπακοήν. Η επιμονή 
δε εις την άρνησιν συνεπάγεται επιτίμιον. 19) Έκαστον 
διακόνημα καθίσταται όντως «σαγήνη των αρετών» και 
«βασιλείας ουρανών πρόξενος», εφ’ όσον επιτελείται 
«εν ταπεινώ φρονήματι, επάρσεως χωρίς, οργής τε και 
γογγυσμού». 20) Η σωματική ασθένεια των αδελφών, 
απασχολεί σοβαρώς την Αδελφότητα και λαμβάνονται 
τα πλέον ενδεικνυόμενα μέτρα δια την περίθαλψιν και 
ανάρρωσίν της. 21) Τιμιον όραμα της Αδελφότητος απο¬ 
τελεί, εν τω μέτρω των δυνατοτήτων της, να συντελέση 
εις την διακονίαν της εξωτερικής Ιεραποστολής, δια της 
φιλοξενίας αδελφών εκ των ιεραποστολικών χωρών 
προς εκμάθησιν των ιερών τεχνών, της αγιογραφίας, 
ιερορραπτικής, χρυσοκεντητικής, κηροπλαστικής κ.α. ή 
δι’ αποστολής αδελφών προς βοήθειαν των ιεραποστο¬ 
λικών κλιμακίων. Πάσαι αι τοιούτου είδους δραστηριό¬ 
τητες αποφασίζονται υπό του Ηγουμενοσυμβουλίου, τη 
εγκρίσει της αποφάσεως υπό του οικείου Μητροπολί¬ 
του. 22) Όλαι αι αδελφοί υποχρεωτικώς έχουν κοινόν 
Πνευματικόν, τον Πνευματικόν της Μονής. 

ΚΕΦΑΛΑΙΟΝ Δ' 

Αρθρον 12 

Ο Πνευματικός της Μονής 

α) Ο Πνευματικός της Μονής διορίζεται υπό του οικεί¬ 
ου Επισκόπου, κατόπιν προτάσεως της Αδελφότητος. 

β) Δέον να είναι πρόσωπον σοβαρόν, πνευματικόν, 
να διακρίνεται επί συνέσει και βίω ανεπιλήπτω, έχη 
δε την πνευματικήν πατρότητα ορθώς περί την πίστιν 
και είναι έμπειρος περί την θεωρίαν και πράξιν της 
μοναχικής ζωής. 

γ) Λαμβάνει γνώσιν του παρόντος Κανονισμού και 
προσαρμόζει το έργον του προς αυτόν, ουδόλως δι¬ 
καιούμενος να διδάσκη ή να παροτρύνη τας αδελφός 
εις οιανδήποτε απ’ αυτού παρέκκλισιν η απόκλισιν. 

δ) Δεν ασχολείται με τα διοικητικά ή διαχειριστικά 
θέματα της Μονής και είναι έτοιμος ανά πάσαν στιγμήν, 
να παύση διακονών την Αδελφότητα, μηδόλως απαιτών 
«δικαίωμα» διαποιμάνσεως αυτής παρά την θέλησιν και 
την αποδοχήν της. 

ε) Ο Πνευματικός συνεργάζεται και συνεννοείται μετά 
της Ηγουμένης, επί του θέματος της πνευματικής καθο- 
δηγήσεως και της επιβολής επιτιμίων των αδελφών, δια 
να αποφεύγηται η τυχόν αλλοίωσις και η σύγκρουσις 
προς τας εντολάς και κατευθύνσεις της Ηγουμένης. 

Αρθρον 13 

Πειθαρχικός Έλεγχος 

α) Ο πειθαρχικός έλεγχος ασκείται κατά πρώτον λό¬ 
γον και εν παντί υπό της Ηγουμένης, ήτις και επιβάλλει 
τα υπό των Ιερών Κανόνων προβλεπόμενα επιτίμια μετά 
διακρίσεως και αγάπης, αποβλέπουσα εις την διόρθωσιν 
της σφαλλούσης αδελφής. 

β) Εις περίπτωσιν υποτροπής ή βαρυτέρου τυχόν πα¬ 
ραπτώματος, τον πειθαρχικόν έλεγχον ασκεί το Ηγου- 
μενοσυμβούλιον. 

γ) Εάν δε, ο μη γένοιτο, συμβή παράπτωμα επισύρον 
κανονικός κυρώσεις ή απειλούν την εύρυθμον λειτουρ¬ 
γίαν της Μονής, τότε επιλαμβάνεται του θέματος η Σύ- 
ναξις της Αδελφότητος επικυρουμένης της αποφάσεώς 
της υπό του οικείου Μητροπολίτου. 

δ) Προ της επιβολής οιουδήποτε εκ των επιτιμίων ή 
ποινών δέον να ακουσθή η επιτιμωμένη αδελφή, ήτις 
εις την β' ή γ’ περίπτωσιν δύναται να υποβάλη γραπτήν 
απολογίαν, εφ’ όσον εγκληθή παρά του Ηγουμενοσυμ¬ 
βουλίου ή της Αδελφότητος. 

ΚΕΦΑΛΑΙΩΝ Ε' 

Διάφοροι Διατάξεις 

Αρθρον 14 
Φιλοξενία 

α) Η Ιερά Μονή ακολουθούσα την μοναστικήν παράδοσιν, 
παρέχει φιλοξενίαν εν τω μέτρω των δυνατοτήτων της. 

β) Τους επισκέπτας υποδέχεται κατάλληλος αδελφή, 
η έχουσα την διακονίαν του αρχονταρικιού, μετά προ¬ 
σήνειας, συνέσεως και σοβαρότητος. 

γ) Μετά των επισκεπτών έρχεται εις επαφήν και συ¬ 
νομιλίαν και η Ηγουμένη όπως επίσης και αι έχουσαι 
ειδικήν ευλογίαν αδελφοί. 

δ) Η Ιερά Μονή παραμένει κλειστή κατά καθοριζομένας 
υπό του Ηγουμενοσυμβουλίου ώρας και ημέρας. 

ε) Η διάρκεια παραμονής είναι 24 ώραι. Δια μεγαλύτε- 
ρον χρονικόν διάστημα αποφασίζει η Ηγουμένη. 


Αρθρον 15 

Πόροι της Ιερός Μονής - Διάθεσις αυτών 

α) Οι πόροι της Ιεράς Μονής είναι: 

1) Οι εκ της πωλήσεως κηρού προερχόμενοι, 2) οι 
εκ του εργόχειρου των αδελφών, 3) αι πάσης φύσεως 
δωρεαί και 4) παν άλλον έσοδον εκ χρηστής η νομίμου 
πηγής. 

β) Αι εκ των άνω πηγών πρόσοδοι της Ιεράς Μονής 
διατίθενται: 

1) Δια πάσης φύσεως ανάγκην των αδελφών (διατρο¬ 
φήν, ενδυμασίαν, ιατροφαρμακευτικήν περίθαλψιν κ.τ.λ.), 

2) δια την συντήρησιν και ανοικοδόμησιν της Ιεράς Μο¬ 
νής, 3) δια την φιλοξενίαν των προσκυνητών, 4) δια την 
προμήθειαν και συντήρησιν πάντων των συντελούντων 
εις την εύρυθμον λειτουργίαν της Μονής και 5) δια 
ελεημοσύνην και άλλας εκδηλώσεις αγάπης. 

Αρθρον 16 
Περί Μετοχίων 

1) Ναοί ή οικήματα οπουδήποτε κείμενα, περιερχόμε- 
να εις την Ιεράν Μονήν δια Διαθήκης ή Δωρεάς ή κατ’ 
άλλον τρόπον, καθίστανται αυτοδικαίως Μετόχια αυτής. 

2) Παν ο,τι ισχύει συμφώνως τω παρόντι Κανονισμώ 
δια την κυρίως Μονήν, ισχύει απαραλλάκτως και δια τα 
Μετόχια αυτής. 

3) Η Ιερά Μονή δύναται, προτάσει του Ηγουμενοσυμ¬ 
βουλίου και αποφάσει της Αδελφότητος, να ιδρύση Με- 
τόχιον και εν ετέρα εκκλησιαστική περιφερεία πάντοτε 
τη εγκρίσει και ευλογία του οικείου Μητροπολίτου και 
του κατά τόπον αρμοδίου Μητροπολίτου της περιοχής 
εις ην το Μετόχιον ιδρυθήσεται. 

4) Η Ιερά Μονή και τα Μετόχια, απαρτίζουσιν έν αδι¬ 
αίρετον όλον και έχουσιν απολύτως ενιαίαν νομικήν 
υπόστασιν. Τόσον από νομικής όσον και από εκκλησι¬ 
αστικής πλευράς, τα Μετόχια λογίζονται ως έδαφος 
της κυρίας Μονής. 

Αρθρον 17 
Σφραγίς 

Η Ιερά Μονή έχει ιδίαν σφραγίδα κυκλικήν, φέρουσαν 
εν μέσω την εικόνα της Κοιμήσεως της Θεοτόκου, ύπερ- 
θεν της οποίας αναγράφεται Ιερά Μητρόπολις Αργολί- 
δος, γύρωθεν δε την επωνυμίαν «Ιερά Μονή Κοιμήσεως 
Θεοτόκου Καλαμιού Ναυπλίας». 

Αρθρον 18 

Παν θέμα μη προβλεπόμενον υπό του παρόντος Εσω¬ 
τερικού Κανονισμού ρυθμίζεται υπό του Ηγουμενοσυμ¬ 
βουλίου. 

Αρθρον19 

Ο παρών Εσωτερικός Κανονισμός τροποποιείται δί 
αποφάσεώς των 2/3 των μελών της Αδελφότητος κατό¬ 
πιν εισηγήσεως του Ηγουμενοσυμβουλίου, εγκρινομένης 
υπό του οικείου Μητροπολίτου. 

Αρθρον 20 

Η πιστή και ακριβής διαφύλαξις του παρόντος Κανο¬ 
νισμού ανατίθεται εις τα μέλη της Μοναχικής Αδελφό¬ 
τητος και την Διοίκησιν αυτής, ευλογία και κανονική 
συγκαταθέσει του Σεβασμιωτάτου Μητροπολίτου 
Αργολίδος Ιακώβου. 

Άρθρον 21 

Η ισχύς του παρόντος Κανονισμού άρχεται από της 
δημοσιεύσεως εις το επίσημον Δελτίον «ΕΚΚΛΗΣΙΑ». 

Ο παρών Εσωτερικός Κανονισμός εγένετο ομοφώνως 
αποδεκτός υπό των Μεγαλόσχημων Μοναχών της Αδελ¬ 
φότητος και εψηφίσθη κανονικώς υπ’ αυτών κατά την 
Σύναξιν της 7ης του μηνός Φεβρουάριου του έτους 1997. 

Το Ηγουμενοσυμβούλιον 

Η Ηγούμενη: Μελάνη Φράγκου, Μοναχή 
Τα Μέλη: Συγκλητική Τσουκαλά, Μοναχή 
Καικιλία Αλεξανδροπούλου, Μοναχή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι, 4 Νοεμβρίου 1999 
Ο Πρόεδρος 

ΐ Ο Αθηνών ΧΡΙΣΤΟΔΟΥΛΟΣ 

Ακριβές Αντίγραφον 18.11.2015 
Ο Αρχιγραμματεύς 
ΐ Ο Μεθώνης ΚΛΗΜΗΣ 

-♦- 

( 2 ) 

Αριθμ. απόφ. 4344/2436/9.11.1999 
Εσωτερικός Κανονισμός της Κοινοβιακής Ιεράς Μονής 
Όσιου Θεοδοσίου του Νέου του Ιαματικού, τής Ιεράς 
Μητροπόλεως Αργολίδος.* 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις του άρθρου 39 παρ. 4 του Ν. 590/1977 
«Περί καταστατικού Χάρτου της Εκκλησίας της Ελλά¬ 
δος», όπως έχει συμπληρωθεί διά του άρθρου 51 παρ. 3 
του Ν. 4301/2014, 

2. τάς διατάξεις του Κανονισμού 39/1972 «Περί των 
εν Ελλάδι Ιερών Μονών και Ησυχαστηρίων» (ΦΕΚ 103/ 
τ.Α730.6.1972), 

3. την υπ’ αριθμ. 1036/24.8.1999 πρότασιν του Σεβα- 
σμιωτάτου Μητροπολίτου Αργολίδος Ιακώβου, και 

4. την από 4.11.1999 Απόφασιν της Διαρκούς Ιεράς Συ¬ 
νόδου, αποφασίζει: 

Εγκρίνει τον Εσωτερικόν Κανονισμόν της Κοινοβιακής 
Ιεράς Μονής Οσίου Θεοδοσίου του Νέου του Ιαματικού, 
της Ιεράς Μητροπόλεως Αργολίγος, έχοντα ούτω: 

ΙΕΡΑ ΜΗΤΡΟΠΟΛΙΣ ΑΡΓΟΛΙΔΟΣ 

ΕΣΩΤΕΡΙΚΟΣ ΚΑΝΟΝΙΣΜΟΣ 

ΙΕΡΑΣ ΚΟΙΝΟΒΙΑΚΗΣ ΜΟΝΗΣ ΑΓΙΟΥ ΘΕΟΔΟΣΙΟΥ 

ΤΟΥ ΝΕΟΥ ΚΑΙ ΙΑΜΑΤΙΚΟΥ, ΑΡΓΟΛΙΔΟΣ 

«Εις το όνομα του Πατρός και του Υιού και του Αγίου 
Πνεύματος, του Μοναδικού Θεού. Αμήν». 

Η Αδελφότης της «Ιεράς Μονής Αγίου Θεοδοσίου του 
Νέου Αργολίδος» προβαίνει εις την σύνταξιν του παρό¬ 
ντος Εσωτερικού Κανονισμού αυτής κατ’ επιταγήν του 
άρθρου 39 παρ. 4 του Ν. 590/1977 «Περί καταστατικού 
Χάρτου της Εκκλησίας της Ελλάδος», ρυθμίζουσα ούτω 
τα της οργανώσεως, διοικήσεως και λειτουργίας αυτής. 

Ο Εσωτερικός αυτός Κανονισμός, συνταχθείς επί τη 
βάσει των Ιερών Κανόνων, των μοναστικών κανονιστικών 
διατάξεων, της διδασκαλίας του Μεγάλου Βασιλείου 
και των άλλων Πατέρων, κατόπιν της προσηκούσης 

* Δημοσιεύεται σύμφωνα με την παρ. 1, άρθρο 27 του Ν. 4301/2014 


εγκρίσεως και ευλογίας υπό του Σεβασμιωτάτου Μη¬ 
τροπολίτου Αργολίδος Ιακώβου, θα αποστολή, μερίμνη 
Αυτού, προς δημοσίευσιν εις το επίσημον Δελτίον της 
Εκκλησίας της Ελλάδος «Εκκλησία». 

Από της δημοσιεύσεως αυτού εις το εν λόγω Δελτίον 
άρχεται και η ισχύς αυτού. 

Άρθρον 1 
Ίδρυσις 

Η Ιερά Μονή ιδρύθη και λειτουργεί ως νομικόν 
πρόσωπον δημοσίου δικαίου (Κανον. Διάταγμα, ΦΕΚ 
246 Α'/29.9.1942 «Περί αναγνωρίσεως της Ιεράς Μονής 
του Αγίου Θεοδοσίου της αυτοτελούς και ανεξαρτήτου 
Γυναικείας Μονής») υπό την επωνυμίαν «Ιερά Μονή Αγίου 
Θεοδοσίου του Νέου και Ιαματικού Αργολίδος». 

Άρθρον 2 
Σκοπός 

Σκοπός της Ιεράς Μονής είναι η, δια συνεπούς εκ- 
πληρώσεως του θείου θελήματος και συνεχούς αθλή- 
σεως, επιμέλεια της ψυχής των μοναχών, η πνευματική 
τελείωσις και ο αγιασμός αυτών, μέχρις ότου εκάστη 
και άπασαι ομού, ζώσαι κατενώπιον Θεού εν Χριστώ και 
δρώσαι προς δόξαν Αυτού και σωτηρίαν των ανθρώ¬ 
πων, ενωθούν μετά του Κυρίου και δί Αυτού μετά της 
Αγίας Τριάδος προς απόλαυσιν της απολυτρώσεως και 
επίτευξιν της εν Χριστώ θεώσεως αυτών. 

ΜΕΡΟΣ Α' 

ΕΠΟΠΤΕΙΑ ΚΑΙ ΔΙΟΙΚΗΣΙΣ ΤΗΣ ΙΕΡΑΣ ΜΟΝΗΣ 
Αρθρον 3 

Η Ιερά Μονή διέπεται από τους ιερούς κανόνας της 
Ορθοδόξου Εκκλησίας, από τον καταστατικόν Χάρτην 
της Εκκλησίας της Ελλάδος και από τον παρόντα Εσω¬ 
τερικόν Κανονισμόν. Εποπτεύεται δε πατρικως και προ- 
στατευτικώς υπό του Σεβασμιωτάτου Μητροπολίτου 
Αργολίδος. 

Κανονικοί δικαιοδοσίαι του οικείου Μητροπολίτου: 

Η Ιερά Μονή, ως ευρισκομένη εις την επισκοπικήν 
επαρχίαν του Μητροπολίτου Αργολίδος, διατελεί υπό 
την Κανονικήν εποπτείαν και δικαιοδοσίαν αυτού. Δια 
τούτο ο Μητροπολίτης Αργολίδος: 

α) Μνημονεύεται εις τας Ιεράς Ακολουθίας κατά την 
τάξιν της Ορθοδόξου Εκκλησίας. 

β) Επικυροί την υπό της Αδελφότητος γενομένη εκλο¬ 
γήν της Ηγουμένης και ενθρονίζει την Ηγουμένην. 

γ) Κυροί την εκλογήν του υπό της Αδελφότητος εκά- 
στοτε εκλεγομένου Ηγουμενοσυμβουλίου. 

δ) Εγκρίνει και επιτελεί τας κουράς των υπό του Ηγου¬ 
μενοσυμβουλίου προτεινομένων αδελφών. 

ε) Χορηγεί άδειαν πέραν των πέντε (5) ημερών εις 
την Ηγουμένην δί απουσίαν αυτής εκ της Ιεράς Μονής. 

στ) Παρέχει έγγραφον άδειαν εις τας αδελφός προ- 
κειμένου να εξέλθουν των ορίων του Ελληνικού Κρά¬ 
τους δια χρονικόν διάστημα μεγαλύτερον των είκοσι 
(20) ημερών. 

ζ) Διορίζει τον Πνευματικόν της Αδελφότητος τη εκλο¬ 
γή και προτάσει αυτής. Αυτός, ευχής έργον θα ήτο, 
να δύναται να καλύπτη και τας λατρευτικός ανάγκας 
της Μονής. Εις την περίπτωσιν κατά την οποίαν αυτός 
αδυνατεί, ο Μητροπολίτης φροντίζει δια την επίλυσιν 
του προβλήματος. 

η) Ελέγχει την νομιμότητα της οικονομικής διαχειρή- 
σεως της Μονής, ήτοι: εγκρίνει τον ετήσιον Προϋπο¬ 
λογισμόν και επικυρώνει τον Απολογισμόν εσόδων και 
εξόδων της Μονής. 

θ) Παρακολουθεί την ομαλήν κατά τους ιερούς κα¬ 
νόνας λειτουργίαν της Μονής, την οποίαν εποπτεύει 
πατρικώς και προστατευτικώς. 

ι) Ανακρίνει τα Κανονικά παραπτώματα των παρεκτρε- 
πομένων μοναχών, συμφώνως προς τους ιερούς κανό¬ 
νας και τας μοναστικός κανονικός διατάξεις και τους 
ισχύοντας νόμους περί Εκκλησιαστικής Δικαιοσύνης. 

Άρθρον 4 

Διοίκησις της Ιεράς Μονής και τα όργανα αυτής 

Τα όργανα διοικήσεως της Ιεράς Μονής είναι τα εξής: 
α) η Ηγουμένη, β) το Ηγουμενοσυμβούλιον και γ) η Γενική 
Σύναξις της Αδελφότητος. 

Άρθρον 5 
Η Ηγουμένη 

Η Ηγουμένη, η οποία είναι ουδέν άλλο ή «υπηρέτης 
Χριστού και οικονόμος μυστηρίων Θεού» (Μ. Βασίλειος), 
δέον να διακρίνεται δια την συνέπειαν πίστεως και ζωής, 
δόγματος και ήθους, να διαθέτη τας βασικός αρετάς της 
αγάπης προς τον Θεόν και τον πλησίον, της μακροθυμί- 
ας, της αμεροληψίας, της πραότητος, της ανεξικακίας, 
της ευθύτητος, της διακρίσεως, της ταπεινοφροσύνης, 
να κατέχη την επιστήμην της Μοναχικής Πολιτείας, και 
ακόμη να διακρίνεται δια διοικητικήν ικανότητα, εκκλη¬ 
σιαστικήν μόρφωσιν και εγκύκλειον παιδείαν. 

Άρθρον 6 
Εκλογή Ηγούμενης 

Η διαδικασία δια την πλήρωσιν της καθ’ οιονδήποτε 
τρόπον κενωθείσης θέσεως της Ηγουμένης κινείται υπό 
της εκτελούσης χρέη τοποτηρητρίας αδελφής εντός 
επτά (7) ημερών από της χηρείας της θέσεως, δια της 
συγκλήσεως του Ηγουμενοσυμβουλίου, το οποίον ορίζει 
την ημερομηνίαν της διεξαγωγής των εκλογών. 

Η ημέρα των εκλογών δέον να μη αφίσταται πέραν 
των 40 ημερών από της ημέρας κατά την οποία εχήρευ- 
σεν η θέσις, και γνωστοποιείται εις τας αδελφός της 
Μονής δια επικολλήσεως εις την θύραν της Τραπέζης. 
Εις αδελφός απουσιαζούσας δια εύλογον αιτίαν εκ της 
Μονής κατά το διάστημα των εκλογών η γνωστοποίη- 
σις γίνεται δια συστημένης επιστολής εις την οποίαν 
εσωκλείεται και το ψηφοδέλτιον με τα ονόματα των 
εκλόγιμων αδελφών, το οποίον αι αδελφαί υποχρεού- 
νται να επιστρέψωσι εσφραγισμένον και επί συστάσει 
μέχρι της παραμονής της ημέρας των εκλογών. 

Ωσαύτως συντάσσονται και γνωστοποιούνται κατά 
τον αυτόν τρόπον και κατάλογοι, βάσει του Μοναχο- 
λογίου, με τα ονόματα των εχουσών δικαίωμα υποψη- 
φιότητος και ψήφου αδελφών. 

Εκλέξιμοι δια το διακόνημα της Ηγουμένης είναι 
άπασαι αι αδελφαί της Μονής αι έχουσαι ηλικίαν όχι 
μικροτέραν του τριακοστού πέμπτου (35) έτους και μη 
υπερβαίνουσαι το εξηκοστόν πέμπτον (65), εφ’ όσον 
εγκαταβιώσιν εν τη Μονή τουλάχιστον επί μίαν πεντα¬ 
ετίαν και διαθέτουν τα εν τω άρθρω 5 του παρόντος 
Κανονισμού προσόντα. 

Δικαίωμα ψήφου έχουσι άπασαι αι κεκαρμέναι αδελφαί 
(μικρόσχημοι η μεγαλόσχημοι) εφ’ όσον έχουν διανύσει 


εν τη Μονή εν συνόλω τρία (3) έτη, ανεξαρτήτως χρόνου 
αποκάρσεως, και αι ρασοφόροι αι εγκαταβιούσαι εν τη 
Μονή επί μίαν πλήρην πενταετίαν. 

Δραστηριότητες προεκλογικοί, κομματικών η φατρι¬ 
αστικών αποχρώσεων, απαγορεύονται και θεωρούνται 
αξιόποινοι πράξεις, αι οποίαι επισύρουσι την ποινήν της 
απώλειας του δικαιώματος του εκλέγειν και εκλέγεσθαι 
δια μίαν επταετίαν. 

Κατά την ορισθείσαν ημέραν της εκλογής, η Αδελφό¬ 
της συνέρχεται εις το καθολικόν της Μονής, όπου τε¬ 
λείται θεία Λειτουργία ή ακολουθία, μετά το πέρας της 
οποίας παραμένουσιν εν τω ναώ αι έχουσαι δικαίωμα 
ψήφου αδελφαί και εφ’ όσον έχει διαπιστωθεί η ύπαρξις 
απαρτίας, δηλαδη είναι παρόντα τα 4/5 των μελών, και 
ούτως άρχεται η διαδικασία προς εκλογήν, η οποία 
λαμβάνει χώραν δια μυστικής ψηφοφορίας. Εις περίπτω- 
σιν ελλείψεως απαρτίας η Αδελφότης συνέρχεται μετά 
τριήμερον και θεωρείται εν απαρτία εφ’ όσον ο αριθμός 
των παρουσών αδελφών αποτελείται εκ του ημίσεως 
συν μια αδελφών των εχουσών δικαίωμα ψήφου. 

Εκάστη αδελφή, καλουμένη κατά ιεραρχικήν τάξιν, αρ- 
χομένην εκ των νεωτέρων, προσέρχεται εις τον χώρον 
όπου είναι εγκατεστημένη η Εφορευτική Επιτροπή, η 
οποία συνίσταται εκ τριών (3) αδελφών: της τοποτη¬ 
ρητρίας, της αρχαιοτέρας κατά τάξιν αδελφής και της 
νεωτέρας τη τάξει εκ των εχουσών δικαίωμα ψήφου 
αδελφών. Λαμβάνει εν ψηφοδέλτιον εσφραγισμένον επί 
του οποίου αναγράφονται τα ονόματα των εκλόγιμων 
και αποσυρομένη θέτει το σημείον του σταυρού προ 
ενός μόνον ονόματος της προτιμήσεώς της, και τέλος 
ρίπτει τούτο εντός ψηφοδόχου σφραγιζομένης. 

Μοναχή τις ούσα ασθενής -'η καθοιονδήποτε λόγον 
αδυνατούσα να μετακινηθή εκ του κελλίου της δια να 
λάβη μέρος εις την ψηφοφορίαν, ασκεί το εκλογικόν της 
δικαίωμα η ιδία η δια της Προέδρου της Εφορευτικής 
Επιτροπής έμπροσθεν της Εφορευτικής Επιτροπής, η 
οποία υποχρεούται προ της καταμετρήσεως των ψη¬ 
φοδελτίων να μεταβή επί τούτο εις το κελλίον της 
αδελφής. 

Μετά το πέρας της ψηφοφορίας η Εφορευτική Επιτρο¬ 
πή αποσφραγίζει το κυτίον και καταμετρά τας ψήφους 
παρουσία των ψηφισασών αδελφών, αι οποίαι υποχρε- 
ούνται να παραμείνωσι εν τω Ναώ μέχρι του πέρατος 
της εκλογής, της ανακοινώσεως του αποτελέσματος 
και της υπογραφής του σχετικού Πρακτικού. 

Το διακόνημα της Ηγουμένης αναλαμβάνει η λαβούσα 
τουλάχιστον τα δύο τρίτα (2/3) των εγκύρων ψηφο¬ 
δελτίων. Εις την περίπτωσιν ισοψηφίας, η ψηφοφορία 
επαναλαμβάνεται πάραυτα και κατά τον ως άνω τρό¬ 
πον, οπότε και καταρτίζεται νέον ψηφοδέλτιον με τα 
ονόματα των δύο πλειοψηφισασών αδελφών. 

Περατωθείσης της εκλογής η Εφορευτική Επιτροπή 
συντάσσει το πρακτικόν, εις το οποίον αναγράφεται ο 
αριθμός και τα ονόματα των ψηφισασών και των εψη- 
φισμένων αδελφών, ο αριθμός των ψήφων τας οποίας 
εκάστη εκ των υποψηφίων έλαβε, και το όνομα της 
εκλεχθείσης ως Ηγουμένης. Το κείμενον τούτο υπο¬ 
γράφεται ευθύς υπό πασών των παρουσών αδελφών. 

Ακολούθως το Ηγουμενοσυμβούλιον υποβάλλει εντός 
τριημέρου το πρακτικόν εις τον οικείον Μητροπολίτην, 
ο οποίος επικυροί την εκλογήν και εν συνεχεία προ¬ 
βαίνει δί ειδικής τελετής εις την ενθρόνισιν της νέας 
Ηγουμένης. 

Αι τυχόν ενστάσεις κατά του κύρους της εκλογής της 
Ηγούμενης υποβάλλονται εγγράφως εντός του χρονικού 
διαστήματος το οποίον μεσολαβεί από του πέρατος 
της εκλογής έως της δύσεως του ηλίου. Αύται εκδικά- 
ζονται ανεκκλήτως υπό των μετασχουσών εις την ψη¬ 
φοφορίαν αδελφών, συγκαλουμένων επί τούτο υπό του 
Ηγουμενοσυμβουλίου, εντός της επομένης ημέρας. Εις 
την περίπτωσιν κατά την οποίαν η εκλογή ακυρωθεί δι’ 
απολύτου πλειονοψηφίας των εκδικαζουσών την ένστα¬ 
ση/ αδελφών, διεξάγεται νέα εκλογή εντός δεκαημέρου 
(10) από της εκδόσεως της ακυρωτικής αποφάσεως. 

Η ούτως εκλεγείσα Ηγουμένη ασκεί τα καθήκοντα 
αυτής ισοβίως (Ν. 590/1977, αρθ. 39 § 5). 

Άρθρον 7 
Παύσις Ηγούμενης 

Η θέσις της Ηγουμένης κενούταί: 1) δια του θανάτου 
της, 2) δια της παραιτήσεώς της, η οποία γίνεται δεκτή 
δια πλειονοψηφίας των δύο τρίτων (2/3) της Γενικής 
Συνάξεως της Αδελφότητος, και 3) δια της εκπτώσεώς 
της. Η Ηγουμένη εκπίπτει εκ του αξιώματος της εις τας 
εξής περιπτώσεις: 

1) Κατά την ηθελημένην η εξ αμελείας παραβίαση/ του 
παρόντος Εσωτερικού Κανονισμού, παρά τας επανει¬ 
λημμένος προς διόρθωση/ συστάσεις των πρεσβυτέρων 
αδελφών προς αυτήν. 

2) Κατά την ανεπαρκή εκτέλεσιν του εις αυτήν εμπε- 
πιστευμένου λειτουργήματος δια σοβαρούς λόγους 
υγείας (π.χ. χρονιάς νόσου), βαθέως γήρατος. 

3) Μετά την καταδίκην αυτής υπό των αρμοδίων Εκ¬ 
κλησιαστικών Δικαστηρίων ως αιρετικής η δια την δι- 
άπραξιν βαρέων ηθικών ή κανονικών παραπτωμάτων. 

Η έκπτωσις της Ηγουμένης εκ της θέσεως αυτής επέρ¬ 
χεται, εις την πρώτην περίπτωσιν, κατόπιν εγκεκριμένης 
υπό του κυριάρχου Μητροπολίτου αποφάσεως της Γε¬ 
νικής Συνάξεως της Αδελφότητος δια πλειονοψηφίας 
των τριών τετάρτων (3/4) του συνόλου των μελών αυτής- 
εις την δευτέραν περίπτωσιν, δια πλειονοψηφίας των 
τεσσάρων πέμπτων (4/5) του συνόλου των μελών αυτής, 
στηριζομένης επί ιατρικών γνωματεύσεων τριών ειδικών 
ιατρών- και εις την τελευταίαν περίπτωσιν μετά την 
εις βάρος της Ηγουμένης τελεσίδικον απόφασιν των 
Εκκλησιαστικών Δικαστηρίων. 

Άρθρον 8 

Καθήκοντα και αρμοδιότητες της Ηγουμένης 

Α) Καθήκοντα: 

Η Ηγουμένη, ως πνευματική μήτηρ των Μοναχών, 
«υπεύθυνός εστι τη αδελφότητι αγρυπνείν υπέρ των 
ψυχών αυτών και μεριμνάν δε επί τοσούτον ως και μέ¬ 
χρι θανάτου την υπέρ αυτών σπουδήν επιδείκνυσθαι» 
(Μ. Βασίλειος). Δια τούτο, αναμιμνησκομένη συνεχώς 
το βάρος της αποστολής της, μεριμνά «μετά φόβου και 
τρόμου» δια την απαρασάλευτον τήρησιν των μοναχικών 
θεσμών και την πορείαν και πρόοδον των ασκουμένων εν 
τη Μονή αδελφών. Εργάζεται αδιαλείπτως δια τον εαυ- 
τής αγιασμόν, και εφαρμόζουσα δια της μιμήσεως του 
Χριστού τας ευαγγελικός αρετάς παρέχει «πάσης εντο¬ 
λής του Κυρίου εναργές υπόδειγμα τον εαυτής βίον». 

Τηρεί και σέβεται τας μοναστικός κανονικός διατάξεις 
και τον Κανονισμόν της Μονής. Παραμένει συνεχώς εν 
τη Μονή, εξερχομένη μόνον όταν λόγοι υγείας ή το 
συμφέρον της Αδελφότητος επιβάλλουν την έξοδόν 


αυτής. Συμμετέχει εις τας ακολουθίας, αγρυπνίας, θείας 
Λειτουργίας, την Τράπεζαν, ως και εις τας διαφόρους 
μοναστηριακός δραστηριότητας ή ομαδικός εργασίας 
εντός της Μονής, επιβλέπουσα δια την κανονικήν επιτέ¬ 
λεση/ και λειτουργίαν αυτών. Επαγρυπνεί δια την πιστήν 
εκ μέρους των μοναχών εφαρμογήν του Εσωτερικού 
Κανονισμού, μη επιτρέπουσα εις αυτός παρέκκλισή/ τινα 
εκ τούτου. 

Έχουσα βαθυτάτην συναίσθηση/ ότι «ου ως ιδίαν τινα 
επιστήμην εξ αυθεντίας οικονομή», αλλ' ότι ευρίσκεται 
εν υπηρεσία και «εν επιμελεία ψυχών αίματι Χριστού 
εξηγορασμένων», εργάζεται αόκνως για την «μορφωσιν» 
του Χριστού εις τας ψυχάς των μελών όλης της Αδελ¬ 
φότητος. Προς τούτο καλεί τας μοναχός να μιμηθούν 
τον Χριστόν και να έχουν προ οφθαλμών πάντοτε τον 
Χριστόν, ούτως ώστε πάσα σκέψις και πράξις αυτών να 
είναι χριστοκεντρική. 

Ως μήτηρ γνησία παρακολουθεί την ζωήν εκάστης 
μοναχής, και μετά γλυκύτητος και πραότητος καθο¬ 
δηγεί, διδάσκει, επιβλέπει, ελέγχει, επίτιμό, στηρίζει, 
παρακαλεί. Ενισχύει δια της καθόλου αυτής πολιτείας 
και της συνεχούς διδασκαλίας την πίστιν των αδελφών 
προς τον Θεόν, και εμπνέει εις αυτός τας αρετάς της 
ταπεινώσεως, της υπομονής, της εγκράτειας και της 
αγάπης προς τους κόπου και τους αγώνας της μοναχι¬ 
κής ασκήσεως. Παρακολουθεί αγρύπνως την πνευματι¬ 
κήν πορείαν των δοκίμων αδελφών και νουθετεί αυτός 
έως ότου αντιληφθούν και ενστερνισθούν την έννοιαν 
και τον σκοπόν του μοναχικού ιδεώδους. 

Ωσαύτως, η Ηγουμένη, κατά τας Κυριάκός, εορτάς η 
άλλας ημέρας, καθ’ ας σχολάζουν αι μοναχοί, καλεί τας 
αδελφός εις σύναξιν και ποιείται θρησκευτικήν διδασκα¬ 
λίαν, ή διδάσκει εκ των βίων των Αγίων, της Βιβλικής 
Ιστορίας, της Εκκλησιαστικής Ιστορίας, της Ιστορίας 
των Μονών ή ερμηνεύει την θείαν Λειτουργίαν και τας 
λοιπός ιερός Ακολουθίας ή παραδίδει ο,τιδήποτε άλλο 
μάθημα πρόσφορον εις την μόρφωσιν και πνευματικήν 
καλλιέργειαν των αδελφών. 

Β) Αρμοδιότητες: 

Ορίζει μίαν εκ των αδελφών της Μονής να αναπληροί 
αυτήν κατά την απουσίαν της. Εις περίπτωσιν κατά την 
οποίαν η Ηγουμένη δεν ορίσει τοιαύτην αδελφήν, ανα- 
πληρούται αυτοδικαίως υπό της ηγουμενοσουμβούλου 
της εχούσης την πρώτην μετά την Ηγουμένην ιεραρχι¬ 
κήν θέσιν. Εις την αδελφήν αυτήν ανατίθενται και χρέη 
τοποτηρητρίας κατά το διάστημα της μεσοηγουμενίας. 

Η Ηγουμένη οργανώνει και κατανέμει άνευ διακρίσεως 
τα διακονήματα εις τας αδελφός. 

Καταρτίζει την ημερήσιον διάταξη/ των συνάξεων του 
Ηγουμενοσυμβουλίου και της Αδελφότητος και καλεί 
αυτός εις συνεδρίαση/. Προεδρεύει των συνεδριάσεων 
των ανωτέρω Οργάνων και εισηγείται τα θέματα τα 
μέλλοντα να συζητηθούν εις τας συνάξεις αυτός. Τέλος, 
φροντίζει μετά των Συμβούλων δια την υλοποίησιν των 
λαμβανομένων αποφάσεων. 

Υπογράφει το πρακτικόν και παν έγγραφον εξερχόμε- 
νον εκ της Μονής θέτουσα κάτωθεν της υπογραφής αυ¬ 
τής και την φράσιν: «και αι συν εμοί εν Χριστώ αδελφοί». 
Υπογράφει τα διπλότυπα εισπράξεως και πληρωμών. 

Χορηγεί έγγραφον άδειαν εις τας αδελφάς όταν πρό¬ 
κειται να απουσιάσουσιν εκ της Μονής έως δέκα ημέρας. 

Εκπροσωπεί την Μονήν ενώπιον πάσης δημοσίας αρ¬ 
χής και παντός φυσικού και νομικού προσώπου. Εις την 

περίπτωσιν κωλύματος της Ηγούμενης η εκπροσώπησις 
της Μονής γίνεται υπό μέλους του Ηγουμενοσυμβουλίου, 
οριζομένου υπό της Ηγούμενης. Δια ειδικήν υπόθεσιν η 
εκπροσώπησις της Αδελφότητος δύναται να ανατεθή 
εις ειδικόν νομικόν σύμβουλον. 

Άρθρον 9 

Το Ηγουμενοσυμβούλιον 

Το διαρκές διοικητικόν όργανον της Μονής είναι το 
Ηγουμενοσυμβούλιον, του οποίου η σύνθεσις, συμπερι- 
λαμβανομένης και της Ηγουμένης ως προέδρου, είναι 
τριμελής, εάν ο αριθμός των μοναχών (μικροσχήμων η 
μεγαλοσχήμων) δεν υπερβαίνει τας δέκα πέντε (15), και 
πενταμελής, εάν ο αριθμός ολοκλήρου της Αδελφότη¬ 
τος υπερβαίνει τας είκοσι (20) αδελφός. 

Αι ηγουμενοσύμβουλοι, ένεκα του λειτουργήματος το 
οποίον επιφορτίζονται, δέον να διακρίνωνται δια την 
ακεραιότητα και σταθερότητα της πνευματικής ζωής, 
το ταπεινόν φρόνημα, την ακρίβειαν και την συνέπειαν, 
την διοικητικήν ικανότητα. 

Η θητεία των Συμβούλων είναι τετραετής. Η επανεκλο¬ 
γή Συμβούλων επιτρέπεται δια μίαν ακόμη τετραετίαν. 

Α) Εκλογή Ηγουμενοσυμβουλίου 

Μία εβδομάδα προ της λήξεως της θητείας του υφι¬ 
σταμένου Ηγουμενοσυμβουλίου διεξάγεται η εκλογή 
προς ανάδειξιν μελών του νέου. 

Υποψήφιοι δια το διακόνημα της Ηγουμενοσυμβούλου 
είναι όλαι αι έχουσαι κουράν αδελφοί, ηλικίας άνω του 
τριακοστού (30) έτους, και εφ’ όσον εγκαταβιούν εν τη 
Μονή τουλάχιστον επί μίαν επταετίαν. 

Η διαδικασία της εκλογής προς ανάδειξιν των Ηγου¬ 
μενοσυμβούλων είναι η αυτή με την της εκλογής της 
Ηγουμένης, διαφέρουσα όμως εις τα εξής σημεία: 

α) Η Ηγουμένη συγκαλεί το Ηγουμενοσυμβούλιον προς 
ορισμόν της ημερομηνίας των εκλογών, β) Η Εφορευ¬ 
τική Επιτροπή προεδρεύεται υπό της Ηγουμένης. γ) Οι 
σταυροί τους οποίους θέτουν αι εκλέγουσαι αδελφοί 
επί του ψηφοδελτίου αντιστοιχούν προς τον αριθμόν 
των μελών του Ηγουμενοσυμβουλίου. Εάν τεθούν περισ¬ 
σότεροι το ψηφοδέλτιον εκλαμβάνεται ως άκυρον. Και 
δ) Αι ηγουμενοσύμβουλοι εκλέγονται δια πλειονοψηφίας. 
Εις την περίπτωσιν ισοψηφίας καταρτίζονται νέα ψη¬ 
φοδέλτια με τα ονόματα των ισοψήφων και η εκλογή 
επαναλαμβάνεται πάραυτα. Εάν εκ νέου ισοψηφίσωσι 
τίθεται κλήρος. Αι επιλαχούσαι ορίζονται ως αναπλη¬ 
ρωματικά μέλη τούτου με την αυτήν διάρκειαν θητείας. 

Η διαδικασία της εκλογής ολοκληρούται δια της 
υπογραφής του Πρακτικού, το οποίον εντός τριημέρου 
υποβάλλεται εις τον οικείον Μητροπολίτην, όστις και 
παρακαλείται να επικυρώση την εκλογήν, τα μέλη δε 
του νέου Ηγουμενοσυμβουλίου αναλαμβάνουν τα καθή¬ 
κοντα αυτών μετά την λήξιν του υφισταμένου. 

Β) Λειτουργία και αρμοδιότητες του Ηγουμενοσυμ¬ 
βουλίου: 

1. Το Ηγουμενοσυμβούλιον συνέρχεται εις τακτικήν 
σύναξιν ανά δίμηνον, εκτάκτως δε οσάκις την σύγκλη- 
σίν του ζητήσουν δύο εκ των τριών μελών του ή τρία 
εκ των πέντε. 

Αι αποφάσεις εις αυτό λαμβάνονται κατά πλειονοψη¬ 
φίαν, εις περίπτωσιν δε ισοψηφίας υπερισχύει η ψήφος 
της Ηγουμένης. Η Ηγουμένη δεν δύναται να δικαιοπρα- 
κτή άνευ γνώσεως των Συμβούλων και αι Σύμβουλοι 
άνευ της Ηγουμένης. 


2. Οι δικαιοδοσίες του Ηγουμενοσυμβουλίου είναι αι 

εξή ς : 

α) Ασκεί γενικώς καθήκοντα διοικήσεως και διαχειρί- 
σεως της μοναστηριακής περιουσίας. Ειδικώτερα: 

Αποδέχεται ή αποποιείται δωρεάς ή κληρονομιάς, 
αναλαμβάνει χρήματα εκ των Τραπεζών, εκμισθώνει ακί¬ 
νητα ή ανταλλάσσει ταύτα, συνάπτει δάνεια, προβαίνει 
εις αγοραπωλησίας, αποφασίζει δια την ανέγερσιν νέων 
κτισμάτων ή δια επισκευάς κτιρίων και γενικώς απο¬ 
φασίζει περί πάσης υποθέσεως αφορώσης την Μονήν. 

β) Εκλέγει μίαν εκ των μελών του ως Οικονόμον και 
ετέραν ως Γραμματέα. 

Η Οικονόμος καθήκον έχει να παρακολουθή και να 
φροντίζη δια τας υλικός ανάγκας της Μονής και των 
μελών της Αδελφότητος. Προς τούτο βοηθείται υπό της 
Ταμίου και υπό άλλων διακονητριών, αι οποίαι έχουν δια- 
κονήματα συναφή προς την οικονομίαν. Ακόμη η Οικο¬ 
νόμος τηρεί με ακρίβειαν και συνέπειαν τα εξής βιβλία: 

1) Βιβλίον Ταμείου, 2) Καθολικόν, 3) Βιβλίον απογραφής 
κινητής περιουσίας της Μονής, και 4) Κτηματολόγιον, 
βιβλίον απογραφής της ακινήτου περιουσίας της Μονής. 

Η Γραμματεύς διεξάγει την αλληλογραφίαν της Μονής, 
ενημερώνει την Ηγουμένην δια παν εισερχόμενον και 
εξερχόμενον έγγραφον, συντάσσει τα Πρακτικά των 
συνάξεων του Ηγουμενοσυμβουλίου και της Αδελφότη¬ 
τος, είναι υπεύθυνος δια την τήρησιν και διαφύλαξιν του 
Αρχείου της Μονής. Ωσαύτως η Γ ραμματεύς τηρεί τα 
εξής βιβλία: 1) Βιβλίον Πρακτικών Ηγουμενοσυμβουλίου, 

2) Βιβλίον Πρακτικών Συνάξεως Αδελφότητος, 3) Πρω- 
τόκολλον εισερχομένων και εξερχομένων εγγράφων, 
4) Μοναχολόγιον και 5) Δοκιμολόγιον. 

γ) Συγκαλεί τας Γ ενικός Συνάξεις της Αδελφότητος, 
δ) Αποφασίζει, προτάσει της Ηγουμένης, δια την πρό- 
σληψιν των δοκίμων και δια την ρασοφορίαν ή μικρο- 
σχημίαν ή μεγαλοσχημίαν αυτών. 

ε) Συντάσσει τον Προϋπολογισμόν νέας χρήσεως 
και τον Απολογισμόν παρελθούσης χρήσεως και τους 
υποβάλλει ακολούθως προς έγκρισιν εις τον οικείον 
Μητροπολίτην. 

στ) Αποφασίζει δια την παραμονήν οιουδήποτε ξένου 
προσώπου εν τη Μονή πέραν των τριών (3) ημερών. 

ζ) Παρέχει άδειαν απουσίας εις τας αδελφός, αι οποίαι 
πρόκειται να απουσιάσουν πέραν του δεκαημέρου εκ 
της Μονής. 

Άρθρον 10 

Γενική Σύναξις της Αδελφότητος 

Η Γενική Σύναξις της Αδελφότητος συγκαλείται υπό 
του Ηγουμενοσυμβουλίου προτάσει της Ηγουμένης, η 
της Τοποτηρητρίας αυτής, και συγκροτείται εξ απασών 
των εν τη Μονή αδελφών, ήτοι ρασοφόρων, μικροσχήμων, 
μεγαλοσχήμων, ενίοτε δε και των δοκίμων άνευ ψήφου. 
Η Γ ενική Σύναξις συγκαλείται: 
α) Προς συζήτησιν θέματος προβλεπομένου υπό του 
παρόντος Κανονισμού εις την αρμοδιότητα αυτής. 

β) Προς ενημέρωσιν των μελών της Αδελφότητος δί 
έκτακτα εκκλησιαστικά ή εθνικά θέματα. 

γ) Οσάκις το Ηγουμενοσυμβούλιον θεωρεί σκόπιμον 
να ζητήση συμβουλευτικώς την γνώμην αυτής επί τινων 
θεμάτων. 

δ) Επί περιστατικών απειλούντων τον κλονισμόν των 
ομαλών σχέσεων προς την προϊσταμένην εκκλησιστικήν 
Αρχήν η το Κράτος. 

ε) Προς ενημέρωσιν των αδελφών δια τα ανατιθέμενα 
εις εκάστην διακονήματα, και οσάκις προκύπτει ζήτη¬ 
μα εισαγωγής νέων διακονημάτων απαιτούντων απα- 
σχόλησιν αδελφών δια πολύν χρόνον ή ανακατάταξιν 
τούτων εις την εσωτερικήν λειτουργίαν της Μονής ή 
εκτός αυτής. 

Αι αποφάσεις αυτής λαμβάνονται κατά πλειονοψηφίαν, 
εξαιρέσει των περιπτώσεων δια τας οποίας ο παρών 
Κανονισμός απαιτεί ηυξημένην πλειονοψηφίαν. 

Δί εκάστην συνέλευσιν της Γενικής Συνάξεως της 
Αδελφότητος τηρούνται Πρακτικά υπό της Γραμματέως 
της Μονής και υπογράφονται υπό των αδελφών. 

ΜΕΡΟΣ Β' 

ΟΡΓΑΝΩΣΙΣ ΚΑΙ ΛΕΙΤΟΥΡΓΙΑ ΤΗΣ ΙΕΡΑΣ ΜΟΝΗΣ 

Αρθρον 11 

Η Κοινοβιακή Μονή, ως ωργανωμένη έκφρασις του 
μοναχικού ιδεώδους αποτελεί εξόχως ιδιότυπον και 
τελείως διακεκριμένην των κατά κόσμον ανθρωπίνων 
οργανώσεων κοινωνίαν. Ως ιδιότυπος δε κοινωνία πα¬ 
ρουσιάζει ιδιάζουσαν εν τη φύσει αυτής διοργάνωσιν, 
εμπνευστής και δημιουργός της οποίας θεωρείται, κατά 
τον Μ. Βασίλειον, ο Ιησούς Χρίστος, εν τω ονόματι του 
Οποίου συγκροτείται αύτη, και δι’ αυτού νέα τάξις πραγ¬ 
μάτων και αξιών προσδιορίζεται. 

Ούτως, αι εν τη Μονή αδελφοί συνιστώσαι «εν σώμα 
και εν πνεύμα», διακρίνονται εις Δοκίμους, Ρασοφόρους 
και Μεγαλοσχήμους. 

Αρθρον12 
Δόκιμοι Αδελφοί 

Ως δόκιμος προσλαμβάνεται εις την Μονήν η έχουσα 
ζήλον κατ’ επίγνωσιν να καταστή μοναχή, ούσα άγαμος 
και έχουσα συμπληρώσει το δέκατον όγδοον έτος (18) 
της ηλικίας της, μη υπερβαίνουσα δε κατά κανόνα το 
τεσσαρακοστόν πέμπτον (45) έτος αυτής. Όσον αφορά 
εις το όριον της ηλικίας, τούτο εις μερικός περιπτώσεις 
δύναται να παραταθή, κατά την κρίσιν του Ηγουμενο¬ 
συμβουλίου. Εις δε τας όλως εξαιρετικός περιπτώσεις 
χηρών η εγγάμων επιθυμουσών να μονάσουν, αποφαί- 
νεται η Γ ενική Σύναξις της Αδελφότητος κατόπιν εμπε¬ 
ριστατωμένης εισηγήσεως της Ηγουμένης, και αφού 
τηρηθούν τα διατασσόμενα υπό των ιερών Κανόνων 
της Εκκλησίας, ως και το άρθρον 9 του υπ’ αρ. 39/1972 
καταστατικού Κανονισμού. 

Η υποψήφια δόκιμος, προσέτι, οφείλει να διαθέτη 
ψυχοσωματικήν υγείαν ως προϋπόθεσιν δια την δια- 
μόρωσιν της μοναχικής προσωπικότητος. Υφισταμένης 
δε σωματικής αναπηρίας εις τινα, εκ του λόγου ότι η 
αποδοχή της καθίσταται προβληματική αλλά αναγκαία, 
επιβάλλεται εις την προκειμένην περίπτωσιν λήψις απο- 
φάσεως υπό της Γ ενικής Συνάξεως της Αδελφότητος 
και κατόπιν εγκύρων ιατρικών γνωματεύσεων και γνώ¬ 
μης του Πνευματικού. 

Εάν η υποψήφια ως δόκιμος δεν είναι καθόλου γνωστή 
εις την Μονήν, δεν γίνεται ευκόλως και αμέσως δεκτή. 
Καθ’ ον χρόνον το αίτημά της μελετάται επισταμένως, 
αύτη δεν κατοικεί ευθύς εντός της Μονής, αλλά παρα¬ 
μένει εκτός αυτής δί έν εύλογον χρονικόν διάστημα. 
Κατ’ αυτό η υποψήφια υποχρεούται να επισκέπτεται 
συχνάκις την Μονήν, να παραμένη εις αυτήν, και ευρι- 
σκομένη εις επικοινωνίαν μετά των αδελφών, ιδία δε 


της Ηγουμένης, να ενημερώνη αυτήν σχετικώς περί της 
ζωής και της υγείας της, των διαφόρων υποχρεώσεών 
της, οπότε καθίσταται πλέον δυνατή η τήρησις της 
εντολής του Μ. Βασιλείου «τον παρελθόντα βίον των 
προσιόντων καταμανθάνειν». 

Η υποψήφια λαμβάνει γνώσιν του παρόντος Εσωτε¬ 
ρικού Κανονισμού, και εφ’ όσον αποδέχεται τούτον και 
μένει σταθερά εις την απόφασίν της, εισέρχεται εις 
την Μονήν δια να δοκιμασθή επί τριετίαν, ως ορίζουσιν 
οι ιεροί Κανόνες, εις παν είδος διακονήματος, εις τας 
νηστείας και τας στερήσεις, εις τας ιερός ακολουθίας. 
Ο χρόνος της τριετίας, εις περιπτώσεις προβλεπομένας 
υπό των ιερών Κανόνων, δύναται να σμικρυνθή ή να 
παραταθή, κατά την κρίσιν της Ηγουμένης και κατόπιν 
συμφώνου γνώμης των μελών του Ηγουμενοσυμβουλί¬ 
ου. Κατά τον χρόνον της δοκιμασίας η δόκιμος οφείλει 
απαραιτήτως να εγκαταβιοί συνεχώς εν τη Μονή. 

Η δόκιμος, άμα τη εισόδω αυτής εις την Μονήν, οφεί¬ 
λει να παραδώση άπασαν την κινητήν περιουσίαν της 
εις την Ηγουμένην, την δε ακίνητον, μέχρι της κουράς 
της, διαχειρίζεται εν συνεργασία και υποταγή μετά της 
Ηγουμένης. 

Η δόκιμος εάν, μετά την παρέλευσιν εξαμήνου, εξα- 
κολουθή επιθυμούσα την κατάταξίν της εις την Μονήν 
και υπισχνουμένη την τήρησιν του εν λόγω Κανονισμού, 
δέον να υποβάλη αίτησιν προς το Ηγουμενοσυμβούλιον 
δια να εγγραφή εις το Δοκιμολόγιον της Μονής, και μετά 
την έγκρισιν υπό του οικείου Μητροπολίτου, συγκατα- 
ριθμείται εις την δύναμιν της Αδελφότητος, οπότε και 
ενδύεται το ένδυμα της δοκίμου μοναχής. 

Κατά την περίοδον ταύτην η δόκιμος έχει την δυνατό¬ 
τητα να γνωρίση εις την πράξιν τα της μοναχικής πολι¬ 
τείας, η δε Ηγουμένη μετά του Πνευματικού της Μονής 
τον χρόνον να διακριβώσουν την ύπαρξιν ή μη εν αυτή 
μοναχικής κλίσεως. Δια τούτο η δόκιμος αδελφή οφεί¬ 
λει να επιμελήται μετ’ ιδιαιτέρου ζήλου και αγρύπνου 
προσοχής την ψυχικήν της καλλιέργειαν, ακολουθούσα 
τας σύμβουλός της Ηγουμένης και του Πνευματικού. 
Ωσαύτως οφείλει να συμμετέχη εις την όλην ζωήν και 
το πρόγραμμα της Αδελφότητος, άνευ διαμαρτυρίας 
και γογγυσμού, ως βοηθός των διακονητριών αδελφών, 
μη ούσα έτι οριστικόν μέλος αυτής. 

Η υποψήφια δόκιμος ή η δόκιμος, εφ’ όσον αποδειχθή 
ανυπάκουος, σκανδαλοποιός, κατήγορος και μη δυναμέ- 
νη να συμμορφωθή προς τας επιταγάς του παρόντος 
Κανονισμού και ούσα ανεπίδεκτος βελτιώσεως, αποβάλ¬ 
λεται εκ της Μονής κατόπιν αποφάσεως του Ηγουμενο¬ 
συμβουλίου και τη εγκρίσει του οικείου Μητροπολίτου. 
Αύτη απομακρυνομένη ή αποχωρούσα αυτοθελήτως 
δικαιούται να παραλάβη την περιουσίαν της, κινητήν 
και ακίνητον, την οποίαν έφερε κατά την είσοδόν της 
εις την Μονήν. 

Εάν δόκιμος μοναχή ασθενούσα θανασίμως ζητήση, 
ως τελευταίαν αυτής επιθυμίαν, να καρή μοναχή, είναι 
δυνατόν, αποφάσει του Ηγουμενοσυμβουλίου και εγκρί- 
σει του οικείου Μητροπολίτου, να λάβη το Μικρόν σχή¬ 
μα, εάν διακρίνηται δια την πνευματικήν της πρόοδον, 
ει δ’ άλλως γίνεται Ρασοφόρος. 

Αρθρον 13 

Ρασοφόροι - Μικρόσχημοι - Μεγαλόσχημοι 

Οριστικά μέλη της Αδελφότητος καθίστανται αι δό¬ 
κιμοι μοναχοί δια της κουράς αυτών. 

Μόλις εκπνεύσει ο χρόνος της κανονικής δοκιμασίας 
και προετοιμασίας της η δόκιμος, προτάσει της Ηγού¬ 
μενης και συγκαταθέσει του Πνευματικού, αποφάσει 
του Ηγουμενοσυμβουλίου, εγκρίσει δε και ευλογία του 
οικείου Μητροπολίτου, ρασοφορείται η κείρεται εις Με- 
γαλόσχημον (ή Μικρόσχημον εις την περίπτωσιν του 
άρθρου 10ου, τελευταία παράγραφος, του παρόντος 
Κανονισμού). 

Ρασοφόροι, Μικρόσχημοι και Μεγαλόσχημοι μοναχοί 
εξ άλλης Μονής δεν γίνονται δεκταί εις την Αδελφό¬ 
τητα, παρεκτός της υπάρξεως αποχρώντος λόγου και 
κατόπιν αποφάσεως της Γενικής Συνάξεως της Αδελ¬ 
φότητος. Αύται αι μοναχαί οφείλουν να είναι κάτοχοι 
Κανονικού Απολυτηρίου εκ της Μονής της μετάνοιας 
των, εγκεκριμένου υπό του εκείσε κυριάρχου Μητρο¬ 
πολίτου, έτι δε και της εγγράφου συγκαταθέσεως του 
οικείου Μητροπολίτου της ημετέρας Μητροπόλεως. 

Τα στοιχεία των ρασοφόρων, μικροσχήμων και μεγα- 
λοσχήμων, καταγράφονται εις το Μοναχολόγιον της 
Ιερός Μονής. 

Δεδομένου ότι η περιουσία των κεκαρμένων μοναχών 
(μικροσχήμων η μεγαλοσχήμων) περιέρχεται αυτοδικαί¬ 
ως εις την Μονήν, το Ηγουμενοσυμβούλιον οφείλει όπως, 
τουλάχιστον τρεις μήνας προ της κουράς αδελφής τίνος 
εις Μεγαλόσχημον ή Μικρόσχημον, γνωστοποιήση αυτή 
δί εγγράφου, καταχωριζομένου εν τω Πρωτοκολλώ, ότι 
μετά την κουράν της πάσα η τυχόν περιουσία αυτής θα 
ανήκη εις την Μονήν, και ότι μόνον μέχρι της κουράς 
της δύναται να διαθέση ταύτην ελευθέρως. Ωσαύτως 
και παν κτηθησόμενον, μετά την κουράν της αδελφής, 
περιουσιακόν στοιχείον εκ δωρεάς ή κληρονομιάς πε¬ 
ριέρχεται εις την Μονήν, ως ο νόμος ορίζει. 

Η κεκαρμένη (μικρόσχημος ή μεγαλόσχημος) αδελφή, 
συμφώνως προς τον 21ον κανόνα της Ζ' Οικουμενικής 
Συνόδου, και τον 4ον κανόνα της Δ', οφείλει να πα- 
ραμείνη εις την Μονήν έως το τέλος του βίου αυτής, 
διότι δια της κουράς δημιουργείται δεσμός αιώνιος και 
ακατάλυτος. Κατ’ εξαίρεσιν δύναται να αποχωρήση εκ 
της Μονής, μόνον, εάν υφίστανται αι υπό του Ιθ' Κανό- 
νος του Νικηφόρου Κωνσταντινουπόλεως αναφερόμεναι 
περιπτώσεις: Πρώτον μεν, ει έστιν ο ηγούμενος αιρε¬ 
τικός- δεύτερον, ει έστιν είσοδος γυναικών εν τη Μονή 
[είσοδος ανδρών, κατ’ αναλογίαν δια τας γυναικείας 
μονός]· το τρίτον, εάν παιδία μανθάνωσι κοσμικά εν τω 
κοινωβίω- άτοπον γαρ τούτο, το δημοσιεύεσθαι τα εν τη 
Μονή καλώς πραττόμενα, ως φησι το Ευαγγέλιον: «Μη 
σαλπίσητε έμπροσθεν υμών, όταν ευποιήτε». 

Εάν παρά ταύτα η αδελφή θελήση να αποχωρήση 
εκ της Αδελφότητος, δύναται να αιτήσηται Κανονικόν 
Απολυτήριον εκ της Μονής, το οποίον χορηγείται αυτή 
υπό του Ηγουμενοσυμβουλίου, εάν υφίστανται αποχρώ- 
ντες λόγοι και αφού εξασφαλισθή η συγκατάθεσις του 
Μητροπολίτου, εις την επαρχίαν του οποίου υπάγεται η 
νέα Μονή όπου η αδελφή επιθυμεί εφ’ εξής να μονάση. 
Αύτη κατά την οριστικήν αποχώρησιν εκ της Μονής δύ- 
ναται να λάβη τα αυστηρώς προσωπικής αυτής χρήσεως 
είδη και μόνον τη ευλογία της Ηγουμένης. 

Άρθρον 14 

Γενικά καθήκοντα αδελφών 

Η Αδελφότης, έχουσα νομοθέτην, κυβερνήτην και τέ¬ 
λειον πρότυπον προς μίμησιν τον Χριστόν, αποσκοπεί 
εις την απολύτρωσιν και την εν Χριστώ τελείωσιν των 


μελών αυτής- δια τούτο, εφαρμόζουσα με ακρίβειαν την 
κοινοβιακήν πολιτείαν ως εθέσπισαν ταύτην οι άγιοι 
ημών Πατέρες, επιδιώκει να καταστήση, και επί της γης, 
εαυτήν ως το πρότυπον της τελείας εν Χριστώ κοινωνί¬ 
ας, ήτοι της Χριστοκοινωνίας, ης θαυμασίαν περιγραφήν 
δίδει ο Μ. Βασίλειος: «Άνθρωποι εκ διαφόρων γενών και 
χωρών κινηθέντες εις τοσαύτην ακρίβειαν ταυτότητος 
συνηρμόσθησαν, ώστε μίαν ψυχήν εν πολλοίς σώμασι 
θεωρείσθαι, και τα πολλά σώματα μιας γνώμης όργα¬ 
να δείκνυσθαι. Ο ασθενών το σώμα πολλούς έχει τη 
διαθέσει συγκάμνοντας- ο νοσών και καταπίπτων τη 
ψυχή πολλούς έχει τους ιωμένους και συνδιανιστώντας 
αυτόν. Αλλήλων ισόδουλοι, αλλήλων κύριοι, και εν τη 
αμάχω ελευθερία την ακριβεστέραν δουλείαν αλλήλοις 
αντεπιδείκνυνται, ην ουκ ανάγκη περιστάσεως προς βίαν 
επήγαγε, αλλά γνώμης το αυθαίρετον μετ’ ευφροσύνης 
εδημιούργησεν- αγάπης τους ελευθέρους υποτασσού- 
σης αλλήλοις, και τω αυθαιρέτω το ελεύθερον φυλατ- 
τούσης. Τοιούτους ημάς εξ αρχής ο Θεός είναι βεβού- 
ληται, και επί τούτοις εδημιούργησεν. Ούτοι το αρχαίον 
ανακαλούνται καλόν του αρχιπάτορος Αδάμ αμαρτίαν 
επικαλύπτοντες. Διαίρεσις γαρ, και διάστασις, και πόλε¬ 
μος ουκ αν εν ανθρώποις, μη της αμαρτίας διατεμούσης 
την φύσιν. Ούτοι ακριβείς μιμητοί του Σωτήρος και της 
κατ’ αυτόν εν σαρκί πολιτείας υπάρχουσιν». 

Προς επίτευξιν των ως άνω όλως απαραίτητον τυγχά¬ 
νει όπως αι αδελφοί, αι οποίαι εκουσίως υπετάγησαν εις 
τον του Κυρίου ζυγόν, να προσφέρουν ολοκληρωτικήν 
πειθαρχίαν και απόλυτον υπακοήν εις την Ηγουμένην. 

Η υπακοή των αδελφών, ως αποτελούσα την θεμελιώ¬ 
δη αρχήν του μοναχικού βίου και την πρώτην αρετήν του 
μοναχικού ιδεώδους, δέον να εξικνήται έως θανάτου, 
εκτός μιας περιπτώσεως, ην αναφέρει ο Μ. Βασίλειος: 
«ει δε τι παρ’ εντολήν εστιν, ή την εντολήν παραβλάπτει, 
καν άγγελος εξ ουρανού ή τις των αποστόλων επιτάσ- 
ση, καν ζωής επαγγελίαν έχη, καν θανάτου απειλήν, 
ουδαμώς ανέχεσθαι χρη». Τοιουτοτρόπως αι αδελφοί 
δεν ενεργούν απολύτως τίποτε άνευ ευλογίας ή δεν 
πράττουν τι αντίθετον προς την γνώμην της Ηγουμένης. 
Πάσα ανυπακοή προς αυτήν θεωρείται, από τον Μ. Βα¬ 
σίλειον, ως γενομένη προς τον Κύριον, διότι ούτος είναι 
η πραγματική κεφαλή του κοινοβίου. 

Συμφώνως προς την εντολήν του Κυρίου «Αγαπάτε αλ- 
λήλους, καθώς εγώ ηγάπησα υμάς» (Ιω. 15,12), αι αδελφοί 
οφείλουν να διατηρούν μεταξύ αυτών τον σύνδεσμον 
της αγάπης. Η αγάπη δέον να εκφράζεται ομοιοτρόπως 
προς πάσας ανεξαιρέτως τας αδελφός και άνευ προσω- 
ποληψίας. Επ’ ουδενί λόγω επιτρέπεται η «μερική φιλία», 
ήτις κατά τον Μ. Βασίλειον «ου γαρ αγάπη τούτο, αλλά 
στάσις εστί και διαίρεσις και κακίας των συνιόντων 
κατηγορία», ήγουν αιτία φατρίας και συσκηνίας εντός 
της Μονής. 

Αι αδελφοί είναι «αλλήλων ισόδουλοι, αλλήλων κυρίαι», 
μηδέ της Ηγουμένης εξαιρουμένης, ήτις κατά τον Μέγα 
Βασίλειον είναι απλώς «πρώτη μεταξύ ίσων». 

Κέντρον της ζωής των μοναχών είναι ο ιερός ναός, 
το Καθολικόν, της Μονής και αι μοναχαί δί ουδέν άλλο 
συνήχθησαν επί τω αυτώ η δια να λατρεύουν δια παντός 
τον Κύριον. Δια τούτο άπασαι αι αδελφοί οφείλουν να 
συμμετέχουν εις τας Ιεράς Ακολουθίας, τας καθοριζο- 
μένας υπό του τυπικού της Ορθοδόξου ημών Εκκλησίας, 
προσερχόμεναι -μεγαλόσχημοι και ρασοφόροι αδελφαί- 
εις τον ναόν εν ευσχήμω περιβολή (ράσον και κάλυμμα), 

ενώ εις τας λατρευτικός εκδηλώσεις, τας καθιερωμέ¬ 
νος υπό της μοναχικής παραδόσεως, αι μεγαλόσχημοι 
αδελφοί φέρουσι το Κουκούλιον και το Μέγα Σχήμα. 

Αι αδελφοί, εκτός της περιπτώσεως ασθένειας των, 
εσθίουν εις κοινήν Τράπεζαν, ακροώμεναι την λαμβά- 
νουσαν χώραν ανάγνωσιν κειμένων εκ του Συναξαριού 
η εκ Πατερικών συγγραμμάτων. Η ανάγνωσις γίνεται 
εκ περιτροπής υπό των αδελφών- η δε αναγνώστρια 
μοναχή λαμβάνει την τροφήν αυτής μετά το πέρας της 
τραπέζης. 

Αι αδελφοί ενδύονται κοινού σχήματος και κοινής ποι- 
ότητος ενδύματα, εσωτερικά και εξωτερικά, τα οποία 
δίδονται εις αυτάς εκ της κοινής ιματιοθήκης της Μονής. 
Αύται ουδέν ίδιον κέκτηνται ή ονομάζουν ή λογίζονται. 
Και τούτο επειδή «μοναχός φιλόυλος έοικεν ιέρακι εκ- 
πετασθέντι, έχοντι λώρους εις τους πόδας και όπου δ’ 
αν καθίση εμπλακήσεται- ο δε άυλος, ώσπερ εύστολος 
οδοιπόρος» (Εφραίμ Σύρου). Ούτως, άπαντα είναι κοινά 
και εις εκάστην δίδεται κατά την ανάγκην αυτής. 

Αι αδελφοί οφείλουν να διατηρούν μεταξύ των την 
«ενότητα του πνεύματος». Παραπτώματα ως η κατά- 
κρισις, η καταλαλιά, ο σχολιασμός, η παρεξήγησις, η 
ψυχρότης δέον να απουσιάζουν εκ της Αδελφότητος. 
Αι ανωφελείς και απρεπείς συζητήσεις, οι αστεϊσμοί 
και οι έντονοι γέλωτες, οι ψιθυρισμοί και τα νεύματα, αι 
φωνασκίαι και η ευτραπελία είναι ξέναι δια την μοναχήν, 
ήτις επιποθεί να μορφωθή εν αυτή Χριστός. 

Δια την εύρρυθμον λειτουργίαν της Μονής αι αδελφοί 
ακολουθούν, κατά τας ακολουθίας και άλλας εκδηλώ¬ 
σεις, την σειράν ιεραρχίας. Η σειρά αρχαιότητος των 
αδελφών καθορίζεται από την προτεραιότητα εγγρα¬ 
φής αυτών εις το Μοναχολόγιον της Μονής και όχι το 
Δοκιμολόγιον. 

Αι αδελφοί, και εις τας μεταξύ των σχέσεις, δέον να 
τηρούν την ιεραρχικήν τάξιν μετά σχολαστικότητος. 
Αι νεώτεραι οφείλουν να υπακούουν και σέβονται τας 
αρχαιοτέρας αδελφός, αι δε αρχαιότεροι να αγαπούν 
και να συμπαρίστανται εις τας νεωτέρας. 

Αι αδελφοί δεν εξέρχονται της Μονής άνευ αποχρώ- 
ντος λόγου. Η έξοδος αυτών είναι επιτριπτή δια λόγους 
ασθένειας ή εξ άλλης ανάγκης επιβαλλούσης τούτο, 
και μόνον κατόπιν αδείας και ευλογίας της Ηγουμένης. 

Αι αδελφοί οφείλουν να εκτελούν τας υπό της Ηγου¬ 
μένης εις αυτάς ανατεθειμένος διακονίας άνευ διαμαρ¬ 
τυρίας και γογγυσμού, υπηρετώσαι «ως εκ Θεού κατε¬ 
νώπιον Θεού εν Χριστώ», ήτοι εν πλήρει συναισθήσει 
της παρουσίας «του Δεσπότου Θεού του τα πάντα εφο- 
ρώντος» (Μ. Βασίλειος). Άρνησις αδελφής εις εκτέλεσιν 
διακονήματος σημαίνει ανυπακοήν, η δε επιμονή εις την 
άρνησιν συνεπάγεται επιτίμιον. 

Αι αδελφοί οφείλουν να εξαγορεύωσι τους λογισμούς 
αυτών εις την Ηγουμένην, ως και ο Μ. Βασίλειος ορί¬ 
ζει: «Μηδέν κίνημα ψυχής απόκρυφον φυλάσσειν παρ’ 
εαυτώ». 

Όλαι αι αδελφοί υποχρεωτικώς έχουν κοινόν πνευμα¬ 
τικόν, τον πνευματικόν της Μονής. 

Άρθρον15 

Εφημέριος και Πνευματικός της Μονής 

α) Δια την κάλυψιν των λατρευτικών αναγκών της 
Μονής δύναται να εκτελή καθήκοντα εφημερίου ιερεύς 
διοριζόμενος υπό του οικείου Μητροπολίτου μετά πρό- 
τασιν του Ηγουμενοσυμβουλίου. 


Ούτος δέον να είναι πρόσωπον σοβαρόν, προκεχωρη- 
μένης ηλικίας, διακρινόμενον δια το χριστιανικόν ήθος 
και την κατά Χριστόν μόρφωσίν του. Εις τον εν λόγω 
εφημέριον δύναται να ανατεθούν υπό του Μητροπολί¬ 
του καθήκοντα Πνευματικού πατρός εις ην περίπτωσιν 
η Αδελφότης θεωρήσει τούτον κατάλληλον δια το μυ¬ 
στήριον της Μετάνοιας και Εξομολογήσεως. 

β) Δια την κάλυψιν των πνευματικών αναγκών της 
Μονής διορίζεται υπό του οικείου Μητροπολίτου ιερο¬ 
μόναχος η έγγαμος ιερεύς ως Πνευματικός αυτής, τη 
αιτήσει της Ηγουμένης και μετά την σύμφωνον γνώμην 
συμπάσης της Αδελφότητος, ο υπ’ αυτής θεωρούμενος 
ως κατάλληλος δια το έργον του Πνευματικού-Εξομο- 
λόγου της Μονής. Ο εν λόγω κληρικός δέον να διάγη 
ηλικίαν μεγαλυτέραν των 45 ετών, να έχη ορθώς περί 
τα δόγματα της Εκκλησίας, να διακρίνεται επί συνέσει 
και δικαιοσύνη, να διάγη βίον ανεπίληπτον, και κυρίως 
να έχη εμπειρίαν περί την θεωρίαν και πράξιν της κοι- 
νοβιακής ζωής. 

Ο Πνευματικός, λαμβάνων γνώσιν του παρόντος Κα¬ 
νονισμού, εργάζεται αποκλειστικούς δια τον πνευματικόν 
καταρτισμόν των μελών της Αδελφότητος, μη δικαιού¬ 
μενος να διδάσκη τας αδελφός εις οιανδήποτε απ’ αυ¬ 
τού παρέκκλισιν. Ούτε να παρεμβαίνη εις την διοίκησιν η 
διαχείρησιν της Μονής, αλλά δίδει γνώμην η σύμβουλός 
μόνον και οσάκις τούτο ζητηθή υπό της Ηγουμένης. 

Επί πνευματικού θέματος αδελφής τίνος συνεργάζεται 
μετά της Ηγουμένης μόνον τη συγκαταθέσει αυτής και 
ει δυνατόν τη παρουσία της ενδιαφερομένης. Εις περί- 
πτωσιν επιβολής επιτιμίου, όταν τούτο υπεισερχόμενον 
εις την ζωήν της Αδελφότητος θίγη την λειτουργίαν της 
Μονής, ζητεί την γνώμην της Ηγουμένης. 

Άρθρον16 

Πειθαρχικός'Ελεγχος 

Δια την προστασίαν και αρμονικήν συμβίωσιν της 
Αδελφότητος, ήτις απειλείται εκ της ανυπακοής και 
ανταρσίας, αλλά και δια λόγους κυρίως ποιμαντικούς 
(την βελτίωσιν και θεραπείαν των ψυχικών ασθενειών, 
αδυναμιών, ατελειών και των νοσηρών εν γένει εκδηλώ¬ 
σεων, και την καθοδήγησιν των ψυχών προς την τελείω- 
σιν και την εν Χριστώ απολύτρωσιν) εθεσπίσθησαν υπό 
των Αγίων Πατέρων, από της αρχής της οργανώσεως 
του μονήρους βίου, τα επιτίμια. 

Κατά την μακραίωνα μοναχικήν παράδοσιν εχρησιμο- 
ποιήθησαν ως επιτίμια και ποιναί τα κάτωθι: 

1. Νουθεσία και κατ’ ιδίαν παρατήρησις. 

2. Επίπληξις ενώπιον του Ηγουμενοσυμβουλίου. 

3. Επίπληξις ενώπιον της Αδελφότητος. 

4. Κανών δια κομβοσχοινίου. 

5. Αποχή εκ της Τραπέζης δί ωρισμένας ημέρας. 

Τα ως άνω επιτίμια επιβάλλονται υπό της Ηγουμένης. 

6. Παύσις εκ του διακονήματος και ανάθεσις άλλου 
επαχθεστέρου. 

7. Υποβιβασμός εις την ιεραρχικήν σειράν, προσωρινός 
ή μόνιμος. 

Αι ως άνω ποιναί επιβάλλονται υπό του Ηγουμενο¬ 
συμβουλίου. 

8. Προσωρινή απομάκρυνσις εκ της Αδελφότητος και 
αποστολή εις ετέραν Μονήν, δια χρονικόν διάστημα ουχί 
μεγαλύτερον του ενός έτους κατόπιν συνεννοήσεως 
μετά του οικείου Μητροπολίτου. 

9. Οριστική αποβολή εκ της Μονής. 

Αι δύο τελευταίοι ποιναί επιβάλλονται υπό της Γενι¬ 
κής Συνάξεως της Αδελφότητος και κατόπιν εγκρίσεως 
του οικείου Μητροπολίτου συμφώνως προς τους Ιερούς 
Κανόνας και τους κρατούντας εκκλησιαστικούς νόμους. 

Προ της επιβολής οιουδήποτε εκ των ως άνω επιτι¬ 
μίων και ποινών δέον να ακουσθή η επιτιμωμένη αδελ¬ 
φή, ήτις, εις τας περιπτώσεις 6-9, δύναται να υποβάλη 
γραπτήν απολογίαν, εφ’ όσον έχει εγγράφως εγκληθη 
παρά του Ηγουμενοσυμβουλίου. 

Τα αρμόδια δια την άσκησιν του πειθαρχικού ελέγχου 
όργανα της Μονής δέον απαραιτήτως να συμβουλεύω- 
νται προηγουμένως τον Πνευματικόν αυτής, μη λησμο- 
νούντα ότι επιτελούν λειτούργημα, το οποίον αποσκοπεί 
εις την διατήρησιν της απροσκόπτου λειτουργίας της 
Μονής, κυρίως όμως εις την θεραπείαν της νοσούσης 
αδελφής. Δια τούτο εκ μέρους των, κατά τας σύμβουλός 
του Μ. Βασιλείου, δέον να επιδεικνύεται σύνεσις, αγάπη, 
πραότης, δικαιοσύνη και αντικειμενική κρίσις. Ωσαύτως, 
τα όργανα αυτά δέον να λαμβάνουν υπ’ όψιν των, δια 
τον προσδιορισμόν του τρόπου της επιτιμήσεως, τον 
ιδιάζοντα χαρακτήρα, την σωματικήν αντοχήν και το 
μέγεθος του παραπτώματος της νοσούσης αδελφής. 

Άρθρον 17 

Έργον της Μονής - Φιλοξενία 

Α) 1. Η εργασία εν τη Μονή έχει αποκλειστικόν και μό¬ 
νον σκοπόν την μοναχικήν τελείωσιν των αδελφών, την 
αντιμετώπισιν των υλικών αναγκών και την φιλανθρωπί¬ 
αν, και δεν επιτρέπεται να γίνεται αιτία πλουτισμού. Δια 
τούτο η Αδελφότης προσπαθεί να καλλιεργή και προ- 
ωθή, παραλλήλως των διακονημάτων των απαραιτήτων 
δια την λειτουργίαν της Μονής, και διακονήματα συναφή 
και αρμόζοντα προς την μοναχικήν ιδιότητα, κατά την 
προτροπήν του Μεγάλου Βασιλείου: «προτιμώντες τας 
τέχνας τας διατηρούσας υμίν την απερίσπαστον ζωήν 
και το ευπάρεδρον τω Κυρίω». Ως τοιαύτα δε θεωρεί: 
α) Την έκδοσιν βιβλίων θρησκευτικού περιεχομένου, 
β) Την άσκησιν βυζαντινής εικονογραφίας, 
γ) Την εκπαίδευσιν. 
δ) Την υφαντικήν, 
ε) Την μελισσοκομικήν. 
ς) Την γεωπονικήν, 
ζ) Την κηροπλαστικήν. 

2. Το θέλημα του Θεού, όστις θέλει «πάντας ανθρώ¬ 
πους σωθήναι και εις επίγνωσιν αλήθειας ελθείν», και 
η εντολή του Αναστάντος Κυρίου «Πορευθέντες μαθη¬ 
τεύσατε πάντα τα έθνη», επιβάλλουν εις την ημετέρα 
Αδελφότητα την υποχρέωσιν να διακονή την Εκκλησίαν 
εις τον τομέα της Εξωτερικής Ιεραποστολής. 

Η διακονία αυτή, υπαρχουσών βεβαίως των δυνατοτή¬ 
των και προϋποθέσεων εν τη Μονή, συνίσταται εις: την 
αποστολήν αδελφών εκ των ιεραποστολικών κλιμακίων- 
την φιλοξενίαν αδελφών εκ των ιεραποστολικών χωρών 
δια την περαίωσιν σπουδών εν Ελλάδι- την οργάνωσιν 
διαφόρων ευκαιριών δια τους συνεργάτας της Ιεραπο¬ 
στολής- την διοργάνωσιν ευκαιριών προς διαφώτισιν 
των εντός της Ελλάδος ορθοδόξων σχετικώς προς το 
έργον της ιεραποστολής. 

Τα ανωτέρω περιγραφέντα διακονήματα αποφασί- 
ζονται υπό του Ηγουμενοσυμβουλίου τη εισηγητική 
προτάσει της Ηγουμένης και μετά την έγκρισιν της 
αποφάσεως υπό του οικείου Μητροπολίτου. 


Β) Η φιλοξενία αποτελεί έμπρακτη έκφρασιν του όλου 
ευαγγελικού πνεύματος της φιλαδελφίας, της εκκλησι¬ 
αστικής κοινωνίας και της προσπάθειας διακονίας της 
σωτηρίας των εξ απανταχού της γης προερχομένων 
και δεομένων της συμπαραστάσεως ημών ανθρώπων. 

Δια τούτο η ημετέρα Αδελφότης υποδέχεται οιονδή- 
ποτε άνθρωπον κρούει την θύραν αυτής, πιστεύουσα ότι 
δί αυτού δέχεται τον ίδιον τον Ιησούν Χριστόν, όστις 
εταύτισε τον εαυτόν του με καθ’ ένα έκαστον των ελά¬ 
χιστων αδελφών μας («ξένος ήμην και συνηγάγετέ με... 
εφ’ όσον εποιήσατε ενί τούτων των αδελφών μου των 
ελάχιστων...» Ματθ. 25, 26-40). 

Η φιλοξενία αγνώστων προσώπων επιτρέπεται μόνον δί 
εν εικοσιτετράωρον και εφ’ όσον διακριβωθεί η άμεσος 
ανάγκη παροχής φιλοξενίας εις την Μονήν και τα στοιχεία 
της ταυτότητάς του. Δια πρόσωπα γνωστά εις την Αδελ¬ 
φότητα και επιθυμούντο τον πνευματικόν των ανεφοδια¬ 
σμόν η φιλοξενία δύναται να διαρκέση επί τριήμερον τη 
αδεία και ευλογία της Ηγουμένης ή δια περισσοτέρας 
ημέρας κατόπιν αποφάσεως του Ηγουμενοσυμβουλίου. 

Η διανυκτέρευσις αρρένων πόσης ηλικίας, θηλέων 
κάτω των δέκα (10) ετών και ατόμων πασχόντων βα- 
ρέως εκ ψυχοδιανοητικών νοσημάτων δεν επιτρέπεται 
εις την Μονήν. 

Άρθρον 18 

Πόροι της I. Μονής και διαχείρησις τούτων 

Α) Πόροι της Ιερός Μονής είναι: 
α) Αι εκ του ιερού Ναού προερχόμενοι πρόσοδοι, 
β) Αι πρόσοδοι εκ της πωλήσεως των εργόχειρων των 
αδελφών και των δοκίμων. 

γ) Αι πρόσοδοι εξ εκμεταλλεύσεως της τυχόν κινητής 
ή ακινήτου περιουσίας της Μονής. 

δ) Τα εκ κληρονομιάς, κληροδοσίας, επικαρπίας κινη¬ 
τών ή ακινήτων περιουσιακών στοιχείων προερχόμενα 
χρηματικά ποσά. 

ε) Αι τυχόν κρατικοί επιχορηγήσεις, 
ς) Πάσα τυχόν πρόσοδος εκ χρηστής και νομίμου πηγής. 
Β) Οι ως άνω πόροι της Μονής δαπανώνται ως εξής: 
α) Δια την συντήρησιν των αδελφών της Μονής, 
β) Δια τας ανάγκας της λειτουργίας της Μονής, 
γ) Δια την προμήθειαν υλικών και συσκευών προς 
κατασκευήν των προς διάθεσιν εργόχειρων, 
δ) Δια την συντήρησιν των υφισταμένων κτισμάτων. 
ε) Δια την ανοικοδόμησιν νέων κτισμάτων. 
ς) Δια τας τυχόν εκδόσεις της Μονής, 
ζ) Δια φιλανθρωπικούς σκοπούς, 
η) Δια την φιλοξενίαν. 

θ) Δια την ενίσχυσιν του έργου της Ιερός Μητροπόλεως. 
ι) Δια την ενίσχυσιν του έργου της Εξωτερικής Ιερα¬ 
ποστολής της Εκλησίας. 

Άρθρον19 
Περί Μετοχίων 

α) Η Ιερά Μονή δύναται να ιδρύση Μετόχιον και εν 
ετέρα εκκλησιαστική περιφερεία, προτάσει του Ηγου¬ 
μενοσυμβουλίου και αποφάσει της Γενικής Συνάξεως 
της Αδελφότητος, πάντοτε όμως τη εγκρίσει και ευλο¬ 
γία τόσον του οικείου Μητροπολίτου της Μονής, όσον 
και του κυριάρχου Μητροπολίτου της περιοχής εις ην 
ιδρυθήσεται το Μετόχιον. 

2. Ναοί ή οικήματα, οπουδήποτε κείμενα, περιερχόμενα 
εις την Ιερόν Μονήν δια διαθήκης ή δωρεάς ή κατ’ άλλον 
τρόπον καθίστανται αυτοδικαίως Μετόχια αυτής. 

Τα Μετόχια της Μονής, ως μη συνιστώντα ίδιον Νο¬ 
μικόν Πρόσωπον, λειτουργούν ως ορίζει το άρθρον 
4, § α, του υπ’ αρ. 39/1972 καταστατικού Κανονισμού 
«Περί των εν Ελλάδι Ορθοδόξων ιερών Μονών και 
Ησυχαστηρίων». Ως εκ τούτου, παν ο,τι ισχύει δια την 
κυρίαρχον Μονήν, συμφώνως προς τον παρόντα Εσω¬ 
τερικόν Κανονισμόν, ισχύει απαραλλάκτως και δια τα 
Μετόχια αυτής. 

Άρθρον 20 
Σφραγίς 

Η ιερά Μονή έχει ιδίαν σφραγίδα κυκλικήν, φέρουσα 
εν μέσω αυτής την εικόνα του Αγίου Θεοδοσίου του 
Νέου και γύρωθεν της εικόνος την επωνυμίαν της Μο¬ 
νής: «Ιερά Μονή Αγίου Θεοδοσίου του Νέου Αργολίδος». 

Άρθρον 21 

Ο Εσωτερικός ούτος Κανονισμός, ρυθμίζων την ορ- 
γάνωσιν, τον τρόπον λειτουργίας και διοικήσεως της 
Μονής, δεν δύναται να τροποποιηθή ή συμπληρωθή 
παρ’ ουδενός προσώπου ή Αρχής ή μη μόνον υπό της 
Αδελφότητος, αποφασιζούσης εν προκειμένω δια πλει¬ 
ονοψηφίας των τεσσάρων πέμπτων (4/5) αυτής. 


Άρθρον 22 

Δια παν θέμα μη προβλεπόμενον υπό του παρόντος 
Κανονισμού, υπεύθυνον είναι το Ηγουμενοσυμβούλιον, 
το οποίον οφείλει να μεριμνήση και εισηγηθή την ενδε- 
δειγμένην λύσιν εις τα κατά περίπτωσιν αρμόδια όργα¬ 
να, τα προβλεπόμενα δια των διατάξεών του. 

Η Ηγουμένη 

Φοίβη μοναχή (Κωνσταντινίδου) 

Τα Μέλη του Ηγουμενοσυμβουλίου 

Μοναχή Χριστοφόρα (Ματσούκα) 

Μοναχή Μαριάμ (Γκαμάλια) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι, 4 Νοεμβρίου 1999 
Ο Πρόεδρος 

ί Ο Αθηνών ΧΡΙΣΤΟΔΟΥΛΟΣ 

Ακριβές Αντίγραφον 18.11.2015 
Ο Αρχιγραμματεύς 
ΐ Ο Μεθώνης ΚΛΗΜΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ή1ίρ://νννννν.βί.9Γ - β-πιαϊΙ: ννβόπΐ3δίβΓ.βί@βί.9Γ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

